PRILOG 3.

ČUVANJE PRIRODNOG PLINA KAO GORIVA ZA MOTORNA VOZILA

1. PODRUČJE PRIMJENE

1.1. Prilogom 3.A određuju se najmanji zahtjevi za punjive plinske boce manje težine. Boce su namijenjene isključivo čuvanju u vozilu visokotlačnog prirodnog plina kao goriva za motorna vozila na koja se boce učvršćuju. Boce mogu biti od bilo kojeg čeličnog, aluminijskog ili nemetalnog materijala, oblika ili načina izrade koji odgovara predviđenim uvjetima upotrebe. Ovim se Prilogom obuhvaćaju bešavni ili zavareni metalni unutarnji spremnici od nehrđajućeg čelika.

1.2. Prilogom 3.B određuju se najmanji zahtjevi za punjive spremnike za ukapljeni prirodni plin (UPP) koji se upotrebljavaju u vozilima kao i zahtijevane metode ispitivanja.

PRILOG 3.A

PLINSKE BOCE – VISOKOTLAČNE BOCE ZA ČUVANJE STLAČENOG PRIRODNOG PLINA (SPP) KAO GORIVA ZA MOTORNA VOZILA

1. PODRUČJE PRIMJENE

Boce obuhvaćene ovim Prilogom razvrstavaju se u razred 0 kako je navedeno u stavku 3. ovog Pravilnika i mogu biti:

SPP-1 metalne; SPP-2 s metalnim unutarnjim spremnikom ojačanim beskonačnim nitima impregniranima smolom (kružno omotan); SPP-3 s metalnim unutarnjim spremnikom ojačanim beskonačnim nitima impregniranima smolom (potpuno omotan); SPP-4 s nemetalnim unutarnjim spremnikom s beskonačnim nitima impregniranima smolom (potpuno kompozitni).

Uvjeti upotrebe koji vrijede za boce detaljno su opisani u stavku 4. ovog Priloga. Ovaj se Prilog temelji na radnom tlaku za prirodni plin kao gorivo s tlakom od 20 MPa pri 15 °C s najvišim tlakom punjenja od 26 MPa. Drugi radni tlakovi mogu se postaviti namještanjem tlaka s odgovarajućim faktorom (omjerom). Na primjer, sustav radnog tlaka od 25 MPa zahtijevao bi da se tlakovi pomnože s 1,25.

Vijek trajanja boce određuje proizvođač i može se razlikovati s obzirom na primjenu. Definicija vijeka trajanja temelji se na punjenju boce 1 000 puta po godini za najmanje 15 000 punjenja. Najduži vijek trajanja boce jest 20 godina.

Za metalne boce i boce s metalnim unutarnjim spremnikom vijek trajanja temelji se na stupnju rasta pukotine zbog zamora materijala. Ultrazvučnim ili jednakovrijednim pregledom svake boce ili unutarnjeg spremnika mora se utvrditi da nema pukotina koje prelaze najveću dopuštenu veličinu. Ta metoda omogućuje optimalnu konstrukciju i izradu lakih boca za prirodni plin u vozilima.

Za potpuno kompozitne boce s nemetalnim unutarnjim spremnikom koji ne nosi opterećenje „siguran vijek trajanja” dokazuje se odgovarajućim metodama konstrukcije, ispitivanjem prikladnosti konstrukcije i nadzorom proizvodnje.

2. UPUĆIVANJA (VIDJETI STAVAK 2. OVOG PRAVILNIKA)

3. DEFINICIJE (VIDJETI STAVAK 4. OVOG PRAVILNIKA)

4. UVJETI UPOTREBE

4.1. Općenito

4.1.1. Normirani uvjeti upotrebe

Normirani uvjeti upotrebe, određeni u ovom odjeljku, podloga su za konstrukciju, izradu, pregled, ispitivanje i homologaciju boca koje će biti trajno ugrađene u vozila i koje će se upotrebljavati za skladištenje prirodnog plina pri temperaturi okoline za upotrebu kao gorivo za vozila.

4.1.2. Upotreba boca

Navedeni uvjeti upotrebe namijenjeni su i pružanju podataka o sigurnoj upotrebi boca iz ovog Pravilnika za:

(a) proizvođače boca;

(b) vlasnike boca;

(c) konstruktore ili izvođače koji su odgovorni za ugradnju boca;

(d) konstruktore i vlasnike opreme koja se upotrebljava za ponovno punjenje boca u vozilima;

(e) dobavljače prirodnog plina; i

(f) regulatorna tijela koja su nadležna za upotrebu boca.

4.1.3. Vijek trajanja

Vijek trajanja u kojem su boce sigurne određuje konstruktor boca na osnovi upotrebe u skladu s uvjetima upotrebe određenima u ovom Pravilniku. Najduži vijek trajanja boce jest 20 godina.

4.1.4. Redovito ponovno utvrđivanje prikladnosti

Preporuke za redovito ponovno utvrđivanje prikladnosti vizualnim pregledom ili ispitivanjem tijekom vijeka trajanja donosi proizvođač boca na osnovi upotrebe u skladu s uvjetima upotrebe određenima u ovom Pravilniku. Svaka se boca mora vizualno pregledati najmanje svakih 48 mjeseci nakon prve ugradnje u vozilo (registracije vozila) i pri svakoj ponovnoj ugradnji, pri čemu se pregledava postoje li vanjska oštećenja ili trošenja, uključujući ispod potpornih obujmica. Vizualni pregled obavlja stručna organizacija koju odobrava ili ovlašćuje regulatorno tijelo u skladu sa specifikacijama proizvođača. Boce bez naljepnice s obveznim podacima ili s naljepnicama s obveznim podacima koji su nečitljivi moraju se povući iz upotrebe. Ako je bocu moguće sa sigurnošću identificirati s obzirom na proizvođača ili serijski broj, smije se postaviti zamjenska naljepnica s kojom boca može ostati u upotrebi.

4.1.4.1. Boce koje su bile u vozilu pri sudaru

Boce koje su bile u vozilu pri sudaru mora ponovno pregledati organizacija koju je ovlastio proizvođač, osim ako je nadležno tijelo odredilo drukčije. Boce koje pri sudaru nisu oštećene smiju se vratiti u upotrebu, a u suprotnom je bocu potrebno vratiti proizvođaču radi ocjene.

4.1.4.2. Boce koje su bile u požaru

Boce koje su bile izložene djelovanju vatre mora ponovno pregledati organizacija koju je ovlastio proizvođač ili ih treba odstraniti i povući iz upotrebe.

4.2. Najviši tlakovi

Tlak u boci ograničen je sljedećim:

(a) tlak koji se ustali pri 20 MPa pri ustaljenoj temperaturi 15 C;

(b) 26 MPa, odmah po punjenju, bez obzira na temperaturu.

4.3. Najveći broj ciklusa punjenja

Boce su konstruirane za punjenje do ustaljenog tlaka od 20 MPa (200 bar) pri ustaljenoj temperaturi plina od 15 °C do tisuću puta po godini upotrebe.

4.4. Raspon temperature

4.4.1. Ustaljena temperatura plina

Ustaljena temperatura plina u bocama može odstupati od najniže – 40 °C do najviše 65 °C.

4.4.2. Temperature boce

Temperatura materijala boce može odstupati od najniže temperature – 40 °C do najviše + 82 °C.

Temperature iznad + 65 °C mogu biti mjestimične ili kratkotrajne tako da temperatura plina u boci ne prelazi + 65 °C, osim pod uvjetima iz stavka 4.4.3.

4.4.3. Prijelazne temperature

Temperature plina koje nastaju tijekom punjenja i pražnjenja mogu odstupati od graničnih vrijednosti iz stavka 4.4.1.

4.5. Sastav plina

Metanol i/ili glikol ne smije se namjerno dodavati prirodnom plinu. Boca mora biti konstruirana tako da se lako napuni prirodnim plinom u skladu s jednim od sljedećih triju uvjeta:

(a) SAE J1616

(b) Suhi plin: vodena para obično je ograničena na manje od 32 mg/m3 s rosištem od – 9 °C pri 20 MPa. Za suhi plin nema ograničenja, osim za: vodikov sulfid i druge topive sulfide: 23 mg/m3, kisik: 1 % volumenskog udjela, vodik je ograničen na 2 % volumenskog udjela kad su boce napravljene od čelika s konačnom vlačnom čvrstoćom koja prelazi 950 MPa.

(c) Vlažni plin: plin koji sadržava udio vode viši od točke (b) obično ispunjava sljedeće granične vrijednosti: vodikov sulfid i druge topive sulfide: 23 mg/m3, kisik: 1 % volumenskog udjela, ugljični dioksid: 4 % volumenskog udjela, vodik: 0,1 % volumenskog udjela. U skladu s uvjetima za vlažni plin potrebno je najmanje 1 mg kompresorskog ulja na kg plina za zaštitu metalnih boca i unutarnjih spremnika.

4.6. Vanjske površine

Boce nisu konstruirane da budu stalno izložene mehaničkim i kemijskim utjecajima poput propuštanja iz tereta koje prevozi vozilo ili velike abrazije zbog uvjeta na cesti te moraju biti usklađene s prihvaćenim normama za ugradnju. Bez obzira na to, vanjske površine boce mogu nenamjerno biti izložene:

(a) vodi, potapanjem s prekidima ili vodenoj prašini na cesti;

(b) soli zbog upotrebe vozila blizu mora ili zbog upotrebe soli za otapanje leda na cesti;

(c) ultraljubičastom zračenju sunca;

(d) udarima šljunka;

(e) otapalima, kiselinama i lužinama, gnojivima; i

(f) automobilskim tekućinama, uključujući benzin, hidrauličke tekućine, glikol i ulje.

4.7. Prodiranje i propuštanje plina

Boce mogu biti spremljene u zatvorenim prostorima duže vrijeme. Prodiranje plina kroz stijenku boce ili propuštanje između krajnjeg priključka i unutarnjeg spremnika mora se uzeti u obzir kod konstrukcije.

5. HOMOLOGACIJA KONSTRUKCIJE

5.1. Općenito

Uz zahtjev za homologaciju, konstruktor boca homologacijskom tijelu prilaže sljedeće podatke:

(a) izjavu o upotrebi (stavak 5.2.);

(b) podatke o konstrukciji (stavak 5.3.);

(b) podatke o proizvodnji (stavak 5.4.);

(d) sustav kvalitete (stavak 5.5.);

(e) značajku loma i veličinu greške pri nerazornom ispitivanju (Non Destructive Examination, NDE) (stavak 5.6.);

(f) specifikacijski list (stavak 5.7.);

(g) dodatne podatke (stavak 5.8.).

Za boce konstruirane u skladu s normom ISO 9809 nije potrebno priložiti izvješće o analizi naprezanja iz stavka 5.3.2. ili podatke iz stavka 5.6.

5.2. Izjava o upotrebi

Namjena ove izjave o upotrebi jest usmjeriti korisnike i montere boca kao i obavijestiti homologacijsko tijelo ili imenovanog zastupnika. Izjava o upotrebi uključuje:

(a) izjavu da je konstrukcija boce prikladna za upotrebu u skladu s uvjetima upotrebe iz stavka 4. tijekom vijeka trajanja boce;

(b) vijek trajanja;

(c) najmanje zahtjeve s obzirom na ispitivanja i/ili preglede tijekom upotrebe;

(d) zahtijevane uređaje za rasterećenje i/ili izolaciju;

(e) metode učvršćenja, zaštitne prevlake itd., zahtijevane, ali koje nisu realizirane;

(f) opis konstrukcije boce;

(g) druge podatke potrebne za osiguranje sigurne upotrebe i preglede boce.

5.3. Podaci o konstrukciji

5.3.1. Crteži

Crteži prikazuju barem:

(a) naslov, referentni broj, datum izdavanja i broj revizije s datumima izdavanja ako je primjenjivo;

(b) upućivanje na ovaj Pravilnik i tip boce;

(c) sve mjere s dopuštenim odstupanjima, uključujući pojedinosti o oblicima završnih poklopaca s najmanjim debljinama i o otvorima;

(d) masu boce, s dopuštenim odstupanjima;

(e) specifikaciju materijala, s najmanjim mehaničkim i kemijskim svojstvima ili rasponima dopuštenih odstupanja i, za metalne boce ili metalne unutarnje spremnike, određen raspon tvrdoće;

(f) druge podatke, na primjer raspon tlaka auto-frettagea, najniži ispitni tlak, podrobnosti o protupožarnom sustavu i vanjskoj zaštitnoj prevlaci.

5.3.2. Izvješće o analizi naprezanja

Potrebno je provesti analizu naprezanja konačnih elementa ili drugu analizu naprezanja.

U izvješću je potrebno navesti tablicu koja zbrojno prikazuje izračunana naprezanja.

5.3.3. Podaci o ispitivanju materijala

Dostavlja se detaljan opis materijala i dopuštenih odstupanja svojstava materijala upotrijebljenih pri konstrukciji. Osim toga, potrebno je iznijeti podatke o ispitivanju koji pokazuju mehanička svojstva materijala i njihovu prikladnost za upotrebu u skladu s uvjetima iz stavka 4.

5.3.4. Podaci o ispitivanju za utvrđivanje prikladnosti konstrukcije

Smatra se da materijal boce, konstrukcija, izrada i pregled odgovaraju predviđenoj upotrebi boce ako ispunjavaju zahtjeve ispitivanja koji se traže za određenu konstrukciju boce pri ispitivanju u skladu s odgovarajućim metodama ispitivanja koje su detaljno opisane u Dodatku A ovom Prilogu.

Osim toga, podaci o ispitivanju uključuju i mjere, debljinu stijenke i težinu svake ispitne boce.

5.3.5. Protupožarna zaštita

Navodi se smještaj uređaja za rasterećenje tlaka koji će bocu zaštititi od iznenadnog rasprskavanja u požarnim uvjetima iz stavka A.15. Dodatka A ovom Prilogu. Podaci o ispitivanju služe kao dokaz učinkovitosti navedenog protupožarnog sustava.

5.3.6. Držači boca

U skladu sa stavkom 6.11. ovog Priloga utvrđuju se pojedinosti o držačima boca ili zahtjevi u pogledu držača.

5.4. Podaci o proizvodnji

Dostavljaju se pojedinosti o svim postupcima izrade, nerazornim ispitivanjima, proizvodnim ispitivanja i ispitivanjima serije. Navode se dopuštena odstupanja za sve proizvodne postupke kao što su toplinska obrada, završno oblikovanje, omjeri miješanja smole, napetost i brzina namatanja niti, vrijeme i temperature otvrdnjivanja, postupci auto-frettagea. Osim toga, navodi se i obrada površine, detalji o navoju, kriteriji prihvaćanja za ultrazvučno skeniranje (ili jednakovrijedan postupak) i najveća veličina serije za potrebe ispitivanja serije.

5.5. (nije dodijeljeno)

5.6. Značajka loma i veličina greške pri nerazornom ispitivanju

5.6.1. Značajka loma

Proizvođač mora dokazati značajku propuštanja prije razaranja (Leak-Before-Break, LBB) konstrukcije kako je opisano u stavku 6.7.

5.6.2. Veličina greške pri nerazornom ispitivanju

Metodom iz stavka 6.15.2. proizvođač određuje najveću veličinu greške pri nerazornom ispitivanju koja će spriječiti kvar boce tijekom njezina vijeka trajanja zbog zamora materijala ili zbog razaranja.

5.7. Specifikacijski list

Na specifikacijskom se listu za svaku konstrukciju boce navodi sažetak dokumenata koji sadržavaju podatke iz stavka 5.1. Za svaki se dokument navodi naslov, referentni broj, broj revizije i datumi prvog izdanja i kasnijih verzija. Sve dokumente potpisuje ili parafira izdavatelj. Specifikacijskom se listu dodjeljuje broj i, ako je primjenjivo, broj revizije, kojim se može označiti konstrukcija boce te se na njemu nalazi potpis inženjera koji je konstruirao bocu. Na specifikacijskom se listu određuje mjesto za žig s registracijom konstrukcije.

5.8. Dodatni podaci

Prema potrebi dostavljaju se i dodatni podaci kao pomoć u primjeni, npr. povijest upotrebe materijala predloženog za upotrebu ili upotreba određene konstrukcije boce u drugim uvjetima upotrebe.

5.9. Homologacija i certifikacija

5.9.1. Pregled i ispitivanje

Ocjena sukladnosti provodi se u skladu s odredbama stavka 9. ovog Pravilnika.

Za utvrđivanje sukladnosti boca s ovim međunarodnim Pravilnikom boce se podvrgavaju pregledu u skladu sa stavcima 6.13. i 6.14. koji provodi homologacijsko tijelo.

5.9.2. Certifikat o ispitivanju

Ako su rezultati ispitivanja prototipa u skladu sa stavkom 6.13. zadovoljavajući, homologacijsko tijelo izdaje certifikat o ispitivanju. Primjer certifikata o ispitivanju navodi se u Dodatku D ovom Prilogu.

5.9.3. Certifikat o prihvatljivosti serije

Homologacijsko tijelo priprema certifikat o prihvatljivosti kako je navedeno u Dodatku D ovom Prilogu.

6. ZAHTJEVI PRIMJENJIVI ZA SVE TIPOVE BOCA

6.1. Općenito

Zahtjevi navedeni u nastavku opće su primjenjivi za tipove boca iz stavaka od 7. do 10. ovog Priloga. Konstrukcija boca uključuje sve bitne aspekte koji su potrebni kako bi se osiguralo da je svaka boca proizvedena u skladu s konstrukcijom prikladna za upotrebu tijekom predviđenog vijeka trajanja. Čelične boce tipa SPP-1 koje su konstruirane u skladu s normom ISO 9809 i ispunjavaju sve zahtjeve te norme moraju ispuniti samo zahtjeve iz stavka 6.3.2.4. i stavaka od 6.9. do 6.13.

6.2. Konstrukcija

Ovim se Pravilnikom ne određuju ni konstrukcija ni dopuštena naprezanja ili opterećenja, ali se zahtijeva da se prihvatljivost konstrukcije utvrdi odgovarajućim izračunima i dokaže tako da boce dosljedno prođu ispitivanja materijala, prikladnosti konstrukcije, proizvodnje i serije kako je određeno u ovom Pravilniku. Sve konstrukcije moraju osigurati značajku propuštanja prije razaranja u uvjetima moguće degradacije tlačnih dijelova tijekom uobičajene upotrebe. Ako metalne boce ili metalni unutarnje spremnici počnu propuštati, to mora biti samo radi povećanja pukotine zbog zamora materijala.

6.3. Materijali

6.3.1. Upotrijebljeni materijali moraju odgovarati uvjetima upotrebe iz stavka 4. ovog Priloga. Konstrukcija ne smije imati nekompatibilne materijale koji se dodiruju. Ispitivanja materijala s obzirom na prikladnost konstrukcije sažeta su u tablici 6.1.

6.3.2. Čelik

6.3.2.1. Sastav

Čelik se deoksidira aluminijem i/ili silicijem i proizvodi sa strukturom pretežno sitnog zrna. Kemijski sastav svih vrsta čelika mora se navesti i utvrditi najmanje:

(a) udio ugljika, mangana, aluminija i silicija u svim slučajevima;

(b) udio nikla, kroma, molibdena, bora i vanadija i svih ostalih namjerno dodanih legurnih elemenata. Sljedeće se granične vrijednosti u ljevačkoj analizi ne smiju prijeći: Vlačna čvrstoća < 950 MPa ≥ 950 MPa Sumpor 0,020 posto 0,010 posto Fosfor 0,020 posto 0,020 posto Sumpor i fosfor 0,030 posto 0,025 posto

Pri upotrebi čelika s borom ispitivanje kaljivosti u skladu s normom ISO 642 provodi se na prvom i zadnjem ingotu ili ploči kod svake toplinske obrade čelika. Tvrdoća izmjerena na udaljenosti od 7,9 mm od ohlađenog kraja mora biti u rasponu 33–53 HRC ili 327–560 HV i mora je potvrditi proizvođač materijala.

6.3.2.2. Vlačna svojstva

Mehanička svojstva čelika u gotovoj boci ili unutarnjem spremniku određuju se u skladu sa stavkom A.1. (Dodatak A ovom Prilogu). Izduženje čelika mora biti najmanje 14 %.

6.3.2.3. Udarna svojstva

Udarna svojstva čelika u gotovoj boci ili unutarnjem spremniku određuju se u skladu sa stavkom A.2. (Dodatak A ovom Prilogu). Udarne vrijednosti ne smiju biti manje od onih iz tablice 6.2. ovog Priloga.

6.3.2.4. Svojstva savijanja

Svojstva savijanja zavarenog nehrđajućeg čelika u gotovom unutarnjem spremniku određuju se u skladu sa stavkom A.3. (Dodatak A ovom Prilogu).

6.3.2.5. Makroskopski pregled zavara

Provodi se makroskopski pregled zavara za svaku vrstu postupka zavarivanja. Pregled mora pokazati potpuno taljenje zavara koji ne smije imati grešaka pri sastavljanju ili neprihvatljivih nedostataka kako je određeno u razini C norme EN ISO 5817.

6.3.2.6. Otpornost na pukotine zbog naprezanja uz djelovanje sulfida

Ako prethodno navedena vrijednost vlačne čvrstoće čelika prelazi 950 MPa, čelik gotove boce podvrgava se ispitivanju otpornosti na pukotine zbog naprezanja uz djelovanje sulfida u skladu sa stavkom A.3. Dodatka A ovom Prilogu, pri čemu mora ispuniti zahtjeve iz tog stavka.

6.3.3. Aluminij

6.3.3.1. Sastav

Aluminijske slitine navode se u skladu s praksom udruženja Aluminium Association za određeni sustav slitina. Granične vrijednosti primjesa za olovo i bizmut u bilo kojoj aluminijskoj slitini ne smiju prijeći 0,003 %.

6.3.3.2. Ispitivanje korozije

Aluminijske slitine moraju zadovoljiti zahtjeve ispitivanja korozije koja se provode u skladu sa stavkom A.4. (Dodatak A ovom Prilogu).

6.3.3.3. Otpornost na pukotine pri trajnom opterećenju

Aluminijske slitine moraju zadovoljiti zahtjeve ispitivanja otpornosti na pukotine pri trajnom opterećenju koja se provode u skladu sa stavkom A.5. (Dodatak A ovom Prilogu).

6.3.3.4. Vlačna svojstva

Mehanička svojstva aluminijske slitine u gotovoj boci određuju se u skladu sa stavkom A.1. (Dodatak A ovom Prilogu). Izduženje aluminija mora biti najmanje 12 %.

6.3.4. Smole

6.3.4.1. Općenito

Materijali za impregnaciju mogu biti termostabilne ili termoplastične smole. Primjeri odgovarajućih matričnih materijala su epoksi smola, modificirana epoksi smola, poliesterska i vinilesterska termostabilna plastika i polietilenski i poliamidni termoplastični materijali.

6.3.4.2. Smična čvrstoća

Smolasti materijali ispituju se u skladu sa stavkom A.26. (Dodatak A ovom Prilogu) i moraju ispuniti zahtjeve iz tog stavka.

6.3.4.3. Temperatura staklastog prijelaza

Temperatura staklastog prijelaza smolastih materijala određuje se u skladu s ASTM D3418.

6.3.5. Vlakna

Vrste materijala s nitima za strukturna ojačanja jesu staklena vlakna, aramidna vlakna ili ugljikova vlakna. Ako se upotrebljava ojačanje iz ugljikovih vlakana, konstrukcija mora uključivati sredstva za sprečavanje galvanske korozije metalnih sastavnih dijelova boce. Proizvođač vodi evidenciju objavljenih specifikacija za kompozitne materijale, preporuke proizvođača materijala u vezi sa skladištenjem, uvjete i rokove upotrebe te certifikat proizvođača materijala da je svaka pošiljka u skladu s navedenim zahtjevima s obzirom na specifikaciju. Proizvođač vlakana potvrđuje i da su svojstva materijala u skladu sa specifikacijama proizvođača za proizvod.

6.3.6. Plastični unutarnji spremnici

Granica elastičnosti i prekidno izduženje određuju se u skladu sa stavkom A.22. (Dodatak A ovom Prilogu). Ispitivanja moraju dokazati svojstva razvlačenja materijala plastičnih unutarnjih spremnika pri temperaturama od – 50 °C ili nižih tako da se dosegnu vrijednosti koje je naveo proizvođač; polimerni materijal mora biti u skladu s uvjetima upotrebe iz stavka 4. ovog Priloga. U skladu s metodom opisanom u stavku A.23. (Dodatak A ovom Prilogu) temperatura omekšavanja mora biti najmanje 90 °C, a temperatura tališta najmanje 100 °C.

6.4. Ispitni tlak

Najniži ispitni tlak koji se upotrebljava u proizvodnji jest 30 MPa.

6.5. Tlakovi rasprskavanja i omjeri naprezanja vlakana

Za sve tipove boca najniži stvarni tlak rasprskavanja ne smije biti niži od vrijednosti iz tablice 6.3. ovog Priloga. Za konstrukcije tipa SPP-2, SPP-3 i SPP-4 vanjski omotač od kompozitnih materijala mora biti oblikovan tako da bude vrlo otporan na trajna i ciklička opterećenja. Ta se otpornost utvrđuje dosezanjem ili prelaženjem vrijednosti omjera naprezanja kompozitnih materijala za strukturno ojačanje iz tablice 6.3. ovog Priloga. Omjer naprezanja određen je kao napetost u vlaknu pri određenom najmanjem tlaku rasprskavanja podijeljena s napetošću u vlaknu pri radnom tlaku. Omjer tlaka rasprskavanja određen je kao stvarni tlak rasprskavanja boce podijeljen s radnim tlakom. Za konstrukcije tipa SPP-4 omjer naprezanja jednak je omjeru rasprskavanja. Za konstrukcije tipa SPP-2 i SPP-3 (metalni unutarnji spremnik, vanjski omotač od kompozitnih materijala) izračuni omjera naprezanja moraju uključivati sljedeće:

(a) analitičku metodu, s mogućnostima nelinearnih materijala (poseban računalni program ili program za analizu konačnih elemenata);

(b) elastično-plastična krivulja naprezanja i opterećenja materijala unutarnjeg spremnika mora biti poznata i pravilno oblikovana;

(c) mehanička svojstva kompozitnih materijala moraju biti pravilno oblikovana;

(d) izračuni se provode pri: tlaku auto-frettagea, nultom tlaku nakon auto-frettagea, radnom tlaku i najnižem tlaku rasprskavanja;

(e) prednaprezanja koja su posljedica naprezanja zbog namatanja moraju se uzeti u obzir u analizi;

(f) najniži tlak rasprskavanja mora se izabrati tako da izračunana napetost pri najmanjem tlaku rasprskavanja podijeljena s izračunanom napetošću pri radnom tlaku ispunjava zahtjeve u pogledu omjera naprezanja za upotrijebljena vlakna;

(g) pri analizi boca s hibridnim ojačanjem (dvije ili više vrsta različitih vlakana) podjela opterećenja između različitih vlakana mora se odrediti na temelju različitih elastičnih modula vlakana. Zahtjevi u pogledu omjera naprezanja za svaki pojedinačni tip vlakna moraju biti u skladu s vrijednostima iz tablice 6.3. ovog Priloga. Provjera omjera naprezanja može se provesti i upotrebom mjernih traka. Prihvatljiva metoda opisana je u informativnom Dodatku E ovom Prilogu.

6.6. Analiza naprezanja

Analiza naprezanja provodi se radi dokazivanja prikladnosti najmanjih konstrukcijskih debljina stijenki. Analiza uključuje određivanje naprezanja na unutarnjim spremnicima i vlaknima kompozitnih konstrukcija.

6.7. Ocjena propuštanja prije razaranja

Tipovi boca SPP-1, SPP-2 i SPP-3 moraju dokazati značajku propuštanja prije razaranja. Ispitivanje značajke propuštanja prije razaranja provodi se u skladu sa stavkom A.6. (Dodatak A ovom Prilogu). Dokazivanje značajke propuštanja prije razaranja ne zahtijeva se za konstrukcije boca čija otpornost prelazi 45 000 tlačnih ciklusa pri ispitivanju u skladu sa stavkom A.13. (Dodatak A ovom Prilogu). Dvije su metode ocjene značajke propuštanja prije razaranja informativno uključene u Dodatak F ovom Prilogu.

6.8. Pregled i ispitivanje

U okviru pregleda proizvodnje utvrđuju se programi i postupci za:

(a) pregled proizvodnje, ispitivanja i kriterije prihvaćanja; i

(b) redovite preglede, ispitivanja i kriterije prihvaćanja tijekom upotrebe. Vremenski razmak između ponovnog vizualnog pregleda vanjske površine boce mora biti u skladu sa stavkom 4.1.4. ovog Priloga, osim ako je homologacijsko tijelo odredilo drukčije. Proizvođač određuje kriterije za odbacivanje pri ponovnom vizualnom pregledu na temelju ispitivanja tlačnim ciklusima koji su provedeni na bocama s pukotinama. Vodič za upute proizvođača o rukovanju, upotrebi i pregledu boce navodi se u Dodatku G ovom Prilogu.

6.9. Protupožarna zaštita

Sve boce moraju biti zaštićene od vatre uređajima za rasterećenje. Boca, materijali, uređaji za rasterećenje i svaka druga dodatna izolacija ili zaštitni materijal moraju biti konstruirani kako bi zajedno osigurali zadovoljavajuću sigurnost u požarnim uvjetima tijekom ispitivanja iz stavka A.15. (Dodatak A ovom Prilogu).

Uređaji za rasterećenje ispituju se u skladu sa stavkom A.24. (Dodatak A ovom Prilogu).

6.10. Otvori

6.10.1. Općenito

Otvori su dozvoljeni samo na glavi boce. Središnjica otvora mora odgovarati uzdužnoj osi boce. Navoji moraju biti glatko odrezani, ravni, bez površinskih prekida i u mjerilu.

6.11. Držači boca

Proizvođač određuje na koji se način boce pričvršćuju u vozilu. Osim toga, proizvođač utvrđuje upute za ugradnju držača, uključujući silu stezanja kao i moment za ostvarivanje potrebne sile držanja, ali bez stvaranja neprihvatljivog naprezanja u boci ili oštećenja na površini boce.

6.12. Vanjska zaštita od utjecaja okoline

Vanjski dio boce mora ispunjavati zahtjeve ispitivanja izlaganjem okolini iz stavka A.14. (Dodatak A ovom Prilogu). Vanjska zaštita može se ostvariti jednom od sljedećih mjera:

(a) završna obrada površine koja daje prikladnu zaštitu (npr. metal raspršen na aluminij, anodna oksidacija površine); ili

(b) upotreba pogodnih vlaknastih i matričnih materijala (npr. ugljikova vlakna u smoli); ili

(c) zaštitna prevlaka (npr. organska prevlaka, boja) koja ispunjava zahtjeve iz stavka A.9. (Dodatak A ovom Prilogu).

Sve prevlake koje su nanesene na boce moraju biti takve da postupak nanošenja ne utječe negativno na mehanička svojstva boce. Prevlaka omogućuje kasnije preglede tijekom upotrebe i proizvođač osigurava upute o postupku s prevlakama tijekom takvog pregleda da se zadrži cjelovitost boce.

Proizvođačima se savjetuje da se ispitivanje izlaganjem okolini kojim se ocjenjuje prikladnost sustava prevlake navede u informativnom Dodatku H ovom Prilogu.

6.13. Ispitivanja za utvrđivanje prikladnosti konstrukcije

Za homologaciju svakog tipa boce potrebno je dokazati da materijal, konstrukcija, izrada i pregled odgovaraju predviđenoj upotrebi tako da ispunjavaju odgovarajuće zahtjeve ispitivanja za utvrđivanje prikladnosti materijala sažetih u tablici 6.1. ovog Priloga i ispitivanja za utvrđivanje prikladnosti boca sažetih u tablici 6.4. ovog Priloga, pri čemu se sva ispitivanja provode u skladu s odgovarajućim metodama ispitivanja kako su opisane u Dodatku A ovom Prilogu. Ispitne boce ili unutarnje spremnike odabire nadležno tijelo koje je i prisutno pri ispitivanju. Ako se ispitivanje provodi na više boca ili unutarnjih spremnika nego što se zahtijeva ovim Prilogom, moraju se zabilježiti svi rezultati.

6.14. Ispitivanje serije

Ispitivanja serije iz ovog Priloga za svaki tip boce provode se na bocama ili unutarnjim spremnicima iz svake serije gotovih boca ili unutarnjih spremnika. Mogu se upotrijebiti i toplinski obrađeni uzorci koji predstavljaju gotove boce ili unutarnje spremnike. Ispitivanja serije koja se zahtijevaju za svaki tip boce navedena su u tablici 6.5. ovog Priloga.

6.15. Pregledi i ispitivanja proizvodnje

6.15.1. Općenito

Pregledi i ispitivanja proizvodnje provode se na svim bocama proizvedenim u seriji. Svaka se boca pregledava tijekom i nakon proizvodnje na sljedeće načine:

(a) ultrazvučnim skeniranjem (ili dokazanom jednakovrijednom metodom) metalnih boca i unutarnjih spremnika u skladu s normom BS 5045 dio 1. Prilog B ili dokazanom jednakovrijednom metodom kako bi se potvrdilo da je najveća postojeća veličina greške manja od one određene za konstrukciju;

(b) provjerom da kritične mjere i težina gotove boce te bilo kojeg unutarnjeg spremnika i vanjskog omotača ne prelaze dopuštena konstrukcijska odstupanja;

(c) provjerom sukladnosti završne obrade površine, pri čemu se posebna pozornost posvećuje duboko vučenim površinama te pregibima ili naborima na vratu ili ramenu kovanih ili vučenih krajeva završetaka ili otvora;

(d) provjerom oznaka;

(e) ispitivanjima tvrdoće metalnih boca i unutarnjih spremnika u skladu sa stavkom A.8. (Dodatak A ovom Prilogu) koja se provode nakon završne toplinske obrade, a tako dobivene vrijednosti tvrdoće moraju biti u rasponu određenom za konstrukciju;

(f) hidrostatičkim dokaznim ispitivanjem u skladu sa stavkom A.11. (Dodatak A ovom Prilogu).

Sažetak kritičnih zahtjeva za pregled proizvodnje koji se provodi na svakoj boci navodi se u tablici 6.6. ovog Priloga.

6.15.2. Najveća veličina greške

Za konstrukcije tipa SPP-1, SPP-2 i SPP-3 potrebno je odrediti najveću veličinu greške na bilo kojem mjestu na metalnoj boci ili metalnom unutarnjem spremniku koja se u predviđenom vijeku trajanja neće povećati do kritične veličine. Kritična veličina greške određena je kao granična greška poprečno po debljini stijenke (spremnika ili unutarnjeg spremnika) koja bi omogućila ispuštanje pohranjenog plina, a da se boca ne raspukne. Veličine greške za kriterij odbacivanja pri ultrazvučnom skeniranju ili jednakovrijednoj metodi moraju biti manje od najvećih dopuštenih veličina greške. Za konstrukcije tipa SPP-2 i SPP-3 pretpostavlja se da se kompozit ne oštećuje zbog mehanizama ovisnih o protoku vremena. Dopuštena vrijednost veličina greške za nerazorno ispitivanje određuje se odgovarajućom metodom. Dvije se takve metode opisuju u informativnom Dodatku F ovom Prilogu.

6.16. Neispunjavanje zahtjeva ispitivanja

Ako zahtjevi ispitivanja nisu ispunjeni, ponovno ispitivanje ili ponovna toplinska obrada i ponovno ispitivanje provode se na sljedeći način:

(a) ako je dokazana pogreška pri provođenju ispitivanja ili mjerenju, provodi se novo ispitivanje. Ako rezultat tog ispitivanja zadovoljava, prvo se ispitivanje zanemaruje;

(b) ako je ispitivanje provedeno na zadovoljavajući način, utvrđuje se uzrok neispravnosti utvrđene ispitivanjem.

Ako se smatra da je neispravnost nastala zbog toplinske obrade, proizvođač može ponovno toplinski obraditi cijelu seriju boca.

Ako neispravnost nije nastala zbog toplinske obrade, sve se neispravne boce odbacuju ili popravljaju odobrenom metodom. Nakon toga neodbijene se boce smatraju novom serijom.

U oba se slučaja nova serija mora ponovno ispitati. Sva odgovarajuća ispitivanja prototipova ili ispitivanja serije koja su potrebna kao dokaz prihvatljivosti nove serije moraju se ponovno provesti. Čak i kad rezultati jednog ili više ispitivanja neznatno ne zadovoljavaju, sve se boce te serije odbacuju.

6.17. Promjena konstrukcije

Promjena je konstrukcije svaka promjena izbora strukturnih materijala ili promjena mjera koje nisu dio uobičajenih dopuštenih proizvodnih odstupanja.

Kod manjih se promjena konstrukcije može primijeniti ograničeni program ispitivanja. Promjene konstrukcije iz tablice 6.7. u nastavku zahtijevaju ispitivanje za utvrđivanje prikladnosti konstrukcije kako se navodi u tablici.

Tablica 6.1.

Ispitivanje za utvrđivanje prikladnosti materijala

Odgovarajući stavak ovog Priloga Čelik Aluminij Smole Vlakna Plastični unutarnji spremnici Vlačna svojstva 6.3.2.2. 6.3.3.4. 6.3.5. 6.3.6. Udarna svojstva 6.3.2.3. Svojstva savijanja 6.3.2.4. Pregled zavara 6.3.2.5. Otpornost na pukotine zbog naprezanja uz djelovanje sulfida 6.3.2.6. Otpornost na pukotine pri trajnom opterećenju 6.3.3.3. Pukotine zbog napetosne korozije 6.3.3.2. Smična čvrstoća 6.3.4.2. Temperatura staklastog prijelaza 6.3.4.3. Temperatura omekšavanja/taljenja 6.3.6. Mehanika loma (1) 6.7. 6.7.





Tablica 6.2.

Prihvatljive vrijednosti udarnog ispitivanja

Promjer boce D [mm] > 140 ≤ 140 Smjer ispitivanja Poprečno Uzdužno Širina ispitnog komada [mm] 3–5 > 5–7,5 > 7,5–10 3 do 5 Ispitna temperatura [°C] – 50 – 50 Udarna čvrstoća [J/cm2] Srednja veličina tri uzorka 30 35 40 60 Pojedinačni uzorak 24 28 32 48





Tablica 6.3.

Najmanje stvarne vrijednosti rasprskavanja i omjeri naprezanja

SPP-1 potpuno metalna SPP-2 kružno omotana SPP-3 potpuno omotana SPP-4 potpuno kompozitna Tlak rasprskavanja [MPa] Omjer naprezanja [MPa] Tlak rasprskavanja [MPa] Omjer naprezanja [MPa] Tlak rasprskavanja [MPa] Omjer naprezanja [MPa] Tlak rasprskavanja [MPa] Svi metali 45 Staklo 2,75 50 1) 3,65 70 1) 3,65 73 Aramid 2,35 47 3,10 60 1) 3,1 62 Ugljik 2,35 47 2,35 47 2,35 47 Hibrid 2) 2) 2) Napomena 1) – Najniži stvarni tlak rasprskavanja. Dodatno, izračuni se moraju provesti u skladu sa stavkom 6.5. ovog Priloga kako bi se potvrdilo da su i najmanji zahtjevi s obzirom na omjer naprezanja ispunjeni. Napomena 2) – Omjeri naprezanja i tlakovi rasprskavanja izračunavaju se u skladu sa stavkom 6.5. ovog Priloga.





Tablica 6.4.

Ispitivanja za utvrđivanje prikladnosti konstrukcije boce

Upućivanje na ispitivanje i odgovarajući prilog Tip boce SPP-1 SPP-2 SPP-3 SPP-4 A.12. Rasprskavanje X * X X X A.13. Tlačni ciklusi pri temperaturi okoline X * X X X A.14. Ispitivanje izlaganjem kiseloj okolini X X X A.15. Izlaganje vatri X X X A.16. Probijanje X X X X A.17. Podnošljivost na zareze X X X X A.18. Puzanje pri visokoj temperaturi X X X A.19. Ispitivanje na oštećenje X X X A.20. Ispitivanje slobodnim padom X X A.21. Propusnost X A.24. Učinak uređaja za rasterećenje X X X A.25. Ispitivanje na uvijanje priključnih nastavaka X X A.27. Tlačni ciklusi s prirodnim plinom X A.6. Ocjena propuštanja prije razaranja X X A.7. Tlačni ciklusi pri ekstremnim temperaturama X X X X X = potrebno * = nije potrebno za boce konstruirane prema normi ISO 9809 (ISO 9809 već uključuje ova ispitivanja).





Tablica 6.5.

Ispitivanja serije

Upućivanje na ispitivanje i odgovarajući prilog Tip boce SPP-1 SPP-2 SPP-3 SPP-4 A.12. Rasprskavanje X X X X A.13. Tlačni ciklusi pri temperaturi okoline X X X X A.1. Vlačna svojstva X X † X † A.2. Udar (čelik) X X † X † A.9.2. Prevlaka * X X X X X = potrebno * = osim ako se ne upotrebljava zaštitna prevlaka † = ispitivanje materijala unutarnjeg spremnika





Tablica 6.6.

Kritični zahtjevi za pregled proizvodnje

Tip Tip boce Zahtjevi za pregled SPP-1 SPP-2 SPP-3 SPP-4 Kritične mjere X X X X Završna obrada površine X X X X Pukotine (ultrazvuk ili jednakovrijedna metoda) X X X Tvrdoća metalnih boca i metalnih unutarnjih spremnika X X X Hidrostatičko dokazno ispitivanje X X X X Ispitivanje nepropusnosti X Oznake X X X X X = potrebno





Tablica 6.7.

Promjena konstrukcije

Promjena konstrukcije Vrsta ispitivanja Hidrostatičko rasprskavanje A.12. Tlačni ciklusi pri temperaturi okoline A.13. Izlaganje okolini A.14. Izlaganje vatri A.15. Probijanje A.16. Podnošljivost na zareze A.17. Puzanje pri visokoj temp. A.18. Ispitivanje na oštećenje A.19. Ispitivanje slobodnim padom A.20. Propusnost A.21. SPP uvijanje priključnih nastavaka A.25. Tlačni ciklusi A.27. Učinak uređaja za rasterećenje A.24. Proizvođač vlakana X X X * X † Materijal metalne boce ili unutarnjeg spremnika X X X * X X * X X * Plastični materijal unutarnjeg spremnika X X X † Materijal vlakna X X X X X X X X † Smolasti materijal X X X X Promjena promjera ≤ 20 posto X X Promjena promjera > 20 posto X X X X * X Promjena duljine ≤ 50 posto X X ‡ Promjena duljine > 50 posto X X X ‡ Promjena radnog tlaka ≤ 20 posto @ X X Kupolasti oblik X X X † Veličina otvora X X Promjena prevlake X Konstrukcija priključnih nastavaka X † Promjena proizvodnog postupka X X Uređaj za rasterećenje X X X = potrebno * Ispitivanje nije potrebno na metalnim konstrukcijama (SPP-1) † Ispitivanje je potrebno samo za potpuno kompozitne konstrukcije (SPP-4) ‡ Ispitivanje je potrebno samo kad se poveća duljina @ Samo kad je promjena debljine razmjerna promjeni promjera i/ili promjeni tlaka

7. METALNE BOCE TIPA SPP-1

7.1. Općenito

Konstrukcijom se utvrđuju najveće veličine dopuštene greške bilo gdje na boci koja, u razdoblju ponovnog ispitivanja ili vijeku trajanja ako nije određeno novo ispitivanje, neće dosegnuti kritičnu veličinu, pri čemu je boca pod radnim tlakom. Određivanje značajke propuštanja prije razaranja provodi se u skladu s odgovarajućim postupcima određenima u stavku A.6. (Dodatak A ovom Prilogu). Dopuštena veličina greške određuje se u skladu sa stavkom 6.15.2.

Boce konstruirane u skladu s normom ISO 9809 koje ispunjavaju zahtjeve te norme moraju ispuniti samo zahtjeve za ispitivanje materijala iz stavka 6.3.2.4. te zahtjeve u pogledu ispitivanja za utvrđivanje prikladnosti konstrukcije iz stavka 7.5., osim stavaka 7.5.2. i 7.5.3.

7.2. Analiza naprezanja

Naprezanja u boci izračunavaju se pri 2 MPa, 20 MPa, ispitnom tlaku i konstrukcijskom tlaku rasprskavanja. Izračuni upotrebljavaju primjerene analitičke tehnike upotrebom teorije tankih ljusaka koja uzima u obzir savijanje izvan ravnine ljuske za uspostavljanje raspodjele naprezanja kod vrata, prijelaznih dijelova i valjkastog dijela boce.

7.3. Zahtjevi za izradu i ispitivanje proizvodnje

7.3.1. Općenito

Krajevi aluminijskih boca ne zatvaraju se postupkom oblikovanja. Donji krajevi čeličnih boca koji su zatvoreni oblikovanjem, osim boca konstruiranih u skladu s normom ISO 9809, pregledavaju se postupkom nerazornog ispitivanja ili drugom jednakovrijednom metodom. U postupku zatvaranja dna ne smije se dodavati metal. Svaka se boca pregledava prije postupka oblikovanja dna radi provjere debljine i površinske pripreme.

Nakon oblikovanja krajeva boce se toplinski obrađuju da postignu konstrukcijski određeno područje tvrdoće. Mjestimična toplinska obrada nije dopuštena.

Ako boca ima obruč na gornjem ili donjem kraju ili držače za pričvršćenje, oni moraju biti od materijala koji je kompatibilan s materijalom boce i moraju biti čvrsto pričvršćeni, ali ne zavarivanjem, tvrdim ili mekim lemljenjem.

7.3.2. Nerazorno ispitivanje

Sljedeća se ispitivanja provode na svakoj metalnoj boci:

(a) ispitivanje tvrdoće u skladu sa stavkom A.8. (Dodatak A ovom Prilogu);

(b) ultrazvučni pregled u skladu s normom BS 5045 dio 1. Prilog I. ili dokazanom jednakovrijednom metodom nerazornog ispitivanja kako bi se osiguralo da najveća veličina greške ne prelazi veličinu navedenu u konstrukciji kako je određena u skladu sa stavkom 6.15.2.

7.3.3. Ispitivanje hidrostatičkim tlakom

Svaka gotova boca ispituje se hidrostatičkim tlakom u skladu sa stavkom A.11. (Dodatak A ovom Prilogu).

7.4. Ispitivanje serije boca

Ispitivanje serije provodi se na gotovim bocama koje predstavljaju uobičajenu proizvodnju i imaju identifikacijske oznake. Iz svake se serije nasumce izabiru dvije boce. Ako je ispitivanje provedeno na više boca nego što se zahtijeva ovim Prilogom, moraju se zabilježiti svi rezultati. Na njima se provode najmanje sljedeća ispitivanja:

(a) Ispitivanja materijala u seriji. Na jednoj boci ili toplinski obrađenom uzorku unutarnjeg spremnika koji predstavlja gotovu bocu, provode se sljedeća ispitivanja: i. provjera kritičnih mjera prema konstrukciji; ii. jedno vlačno ispitivanje u skladu sa stavkom A.1. (Dodatak A ovom Prilogu), pri čemu moraju biti ispunjeni konstrukcijski zahtjevi; iii. za čelične boce tri udarna ispitivanja koja su u skladu sa stavkom A.2. (Dodatak A ovom Prilogu), pri čemu moraju biti ispunjeni zahtjevi iz stavka 6.3.2.3.; iv. ako je zaštitna prevlaka dio konstrukcije, prevlaka se ispituje u skladu sa stavkom A.9.2. (Dodatak A ovom Prilogu). Za sve boce koje predstavljaju seriju čiji rezultati ispitivanja ne zadovoljavaju propisane zahtjeve, primjenjuju se postupci iz stavka 6.16. Ako prevlaka ne ispunjava zahtjeve iz stavka A.9.2. (Dodatak A ovom Prilogu), potrebno je pregledati cijelu (100 %) seriju kako bi se odstranile slično manjkave boce. Prevlaka na svim manjkavim bocama smije se skinuti i ponovno nanijeti. Ispitivanje prevlake serije zatim se ponavlja.

(b) Ispitivanje rasprskavanjem na seriji. Jedna se boca izlaže hidrostatičkom tlaku do rasprskavanja u skladu sa stavkom A.12. (Dodatak A ovom Prilogu). Ako je tlak rasprskavanja manji od najmanje izračunanog tlaka rasprskavanja, primjenjuju se postupci navedeni u prethodnom stavku 6.16.

(c) Periodično ispitivanje tlačnim ciklusima. Na gotovim se bocama provode ispitivanja tlačnim ciklusima u skladu sa stavkom A.13. (Dodatak A ovom Prilogu) s učestalošću ispitivanja određenom u nastavku: i. jedna boca iz svake serije ispituje se s 1 000 tlačnih ciklusa po godini predviđenog vijeka trajanja, pri čemu se provodi najmanje 15 000 ciklusa; ii. ako u deset uzastopnih proizvodnih serija konstrukcijske porodice (tj. slični materijali i postupci) ni jedna od boca ispitanih tlačnim ciklusima iz prethodne točke i. ne propusti ili se ne rasprsne prije nego što dosegne 1 500 ciklusa po godini predviđenog vijeka trajanja (najmanje 22 500 ciklusa), ispitivanje tlačnim ciklusima smije se ograničiti na jednu bocu iz svakih pet proizvodnih serija; iii. ako u deset uzastopnih proizvodnih serija konstrukcijske porodice ni jedna od boca ispitanih tlačnim ciklusima iz prethodne točke i. ne propusti ili se ne rasprsne prije nego što dosegne 2 000 ciklusa po godini predviđenog vijeka trajanja (najmanje 30 000 ciklusa), ispitivanje tlačnim ciklusima smije se ograničiti na jednu bocu iz svakih deset proizvodnih serija; iv. ako protekne više od šest mjeseci od zadnje serije proizvodnje, u tom se slučaju boca iz nove serije proizvodnje ispituje tlačnim ciklusima da se zadrži smanjena učestalost ispitivanja serije iz točaka ii. ili iii.; v. ako bilo koja boca koja se ispituje tlačnim ciklusima sa smanjenom učestalošću iz točaka ii. ili iii. ne dosegne zahtijevani broj tlačnih ciklusa (najmanje 22 500 odnosno 30 000 tlačnih ciklusa), potrebno je ponoviti učestalost ispitivanja serije tlačnim ciklusima iz točke i. za najmanje deset proizvodnih serija prije nego što se ponovno prijeđe na smanjenu učestalost ispitivanja serije tlačnim ciklusima iz točaka ii. ili iii.; vi. ako neka od boca iz točaka i., ii. ili iii. ne ispuni najmanji zahtjev od 1 000 ciklusa po godini predviđenog vijeka trajanja (najmanje 15 000 ciklusa), uzrok neispravnosti mora biti nađen i otklonjen prema postupcima iz stavka 6.16. ovog Priloga. Ispitivanje tlačnim ciklusima zatim se ponavlja na trima dodatnim bocama iz te serije. Ako neka od tih dodatnih boca ne ispuni najmanji zahtjev od 1 000 ciklusa po godini predviđenog vijeka trajanja, serija se odbacuje.

7.5. Ispitivanja za utvrđivanje prikladnosti konstrukcije boce

7.5.1. Općenito

Ispitivanje prikladnosti provodi se na gotovim bocama koje predstavljaju uobičajenu proizvodnju i imaju identifikacijske oznake. Odabir boca, prisustvo nadležnog tijela i bilježenje rezultata moraju biti u skladu sa stavkom 6.13.

7.5.2. Ispitivanje rasprskavanjem hidrostatičkim tlakom

Tri reprezentativne boce izlažu se hidrostatičkom tlaku do pojave neispravnosti u skladu sa stavkom A.12. (Dodatak A ovom Prilogu). Tlak rasprskavanja boce mora prijeći najniži tlak rasprskavanja izračunan analizom naprezanja za konstrukciju i mora iznositi barem 45 MPa.

7.5.3. Ispitivanje tlačnim ciklusima pri temperaturi okoline

Na gotovim se bocama provode ispitivanja tlačnim ciklusima pri temperaturi okoline u skladu sa stavkom A.13. (Dodatak A ovom Prilogu) do pojave neispravnosti ili do najmanje 45 000 ciklusa. Boce ne smiju otkazati dok ne dosegnu 1 000 ciklusa po godini predviđenog vijeka trajanja. Boce koje prijeđu 1 000 ciklusa po godini predviđenog vijeka trajanja smiju otkazati zbog propuštanja, ali ne zbog razaranja. Boce koje u 45 000 ciklusa ne otkažu, uništavaju se nastavljanjem ciklusa do pojave neispravnosti ili izlaganjem hidrostatičkom tlaku do rasprskavanja. Bilježi se broj ciklusa do pojave neispravnosti i početno mjesto neispravnosti.

7.5.4. Ispitivanje izlaganjem vatri

Ispitivanja se provode u skladu sa stavkom A.15. (Dodatak A ovom Prilogu) i moraju ispuniti zahtjeve iz tog stavka.

7.5.5. Ispitivanje na probijanje

Ispitivanje se provodi u skladu sa stavkom A.16. (Dodatak A ovom Prilogu) i mora ispuniti zahtjeve iz tog stavka.

7.5.6. Značajka propuštanja prije razaranja

Za konstrukcije boca koje ne prelaze 45 000 ciklusa pri ispitivanju iz stavka 7.5.3., ispitivanja značajke propuštanja prije razaranja provode se u skladu sa stavkom A.6. Dodatka A i moraju ispuniti zahtjeve iz tog stavka.

8. KRUŽNO OMOTANE BOCE TIPA SPP-2

8.1. Općenito

Tijekom izlaganja tlaku ovaj tip konstrukcije boce ponaša se tako da se prostorni pomak vanjskog omotača od kompozitnih materijala i metalnog unutarnjeg spremnika linearno nadopunjuju. Zbog različitih se tehnika izrade ovim Prilogom ne utvrđuje konačna metoda za konstrukciju.

Određivanje značajke propuštanja prije razaranja mora biti u skladu s odgovarajućim postupcima određenim u stavku A.6. (Dodatak A ovom Prilogu). Dopuštena veličina greške određuje se u skladu sa stavkom 6.15.2.

8.2. Konstrukcijski zahtjevi

8.2.1. Metalni unutarnji spremnik

Metalni unutarnji spremnik mora imati najmanji stvarni tlak rasprskavanja od 26 MPa.

8.2.2. Kompozitni vanjski omotač

Vlačno naprezanje u vlaknima mora ispuniti zahtjeve iz stavka 6.5.

8.2.3. Analiza naprezanja

Izračunavaju se naprezanja u kompozitnom materijalu i u unutarnjem spremniku nakon prednaprezanja. Tlakovi koji se upotrebljavaju za te izračune jesu nulti tlak, 2 MPa, 20 MPa, ispitni tlak i konstrukcijski tlak rasprskavanja. U izračunima se upotrebljavaju primjerene analitičke tehnike na temelju teorije tankih ljusaka koja uzima u obzir savijanje izvan ravnine ljuske za uspostavljanje raspodjele naprezanja kod vrata, prijelaznih dijelova i valjkastog dijela boce.

Za konstrukcije koje upotrebljavaju auto-frettage za ostvarivanje prednaprezanja, izračunavaju se granične vrijednosti unutar kojih se mora nalaziti tlak auto-frettagea.

Za konstrukcije koje upotrebljavaju namatanje s kontroliranom napetošću za postizanje prednaprezanja, izračunava se temperatura pri kojoj se to izvodi, napetost koja je obvezna u svakom sloju kompozitnog materijala i posljedično prednaprezanje u unutarnjem spremniku.

8.3. Zahtjevi za izradu

8.3.1. Općenito

Kompozitne boce izrađuju se od unutarnjeg spremnika prevučenog s vanjskim omotačem od beskonačnih niti. Postupkom namatanja niti upravlja se računalom ili mehanički. Niti se namotavaju uz uvjete upravljane napetosti. Kad je namotavanje završeno, termostabilne smole otvrdnjuju zagrijavanjem prema unaprijed određenoj i kontroliranoj krivulji vrijeme/temperatura.

8.3.2. Unutarnji spremnik

Izrada metalnog unutarnjeg spremnika mora ispunjavati zahtjeve iz stavka 7.3. za odgovarajući tip konstrukcije unutarnjeg spremnika.

8.3.3. Vanjski omotač

Boce se izrađuju u stroju za namatanje niti. Tijekom namotavanja glavni parametri moraju se pratiti i držati unutar određenih dopuštenih odstupanja te dokumentirati u zapisu o namotavanju. Te varijable, među ostalim, uključuju:

(a) tip vlakna, uključujući veličinu;

(b) način impregnacije;

(c) napetost namatanja;

(d) brzinu namatanja;

(e) broj rovinga;

(f) širinu trake;

(g) tip smole i sastav;

(h) temperaturu smole;

(i) temperaturu unutarnjeg spremnika.

8.3.3.1. Pečenje/otvrdnjivanje termostabilnih smola

Ako se upotrebljava termostabilna smola, nakon namotavanja niti smola mora otvrdnuti. Tijekom otvrdnjivanja mora se bilježiti ciklus otvrdnjivanja (tj. vremensko temperaturni tijek).

Temperatura otvrdnjivanja mora se regulirati i ne smije utjecati na svojstva materijala unutarnjeg spremnika. Najviša temperatura otvrdnjivanja za boce s aluminijskim unutarnjim spremnicima je 177 °C.

8.3.4. Auto-frettage

Ako se primjenjuje, auto-frettage se provodi prije ispitivanja hidrostatičkim tlakom. Tlak auto-frettagea mora biti unutar graničnih vrijednosti određenih u stavku 8.2.3., a proizvođač određuje metodu za provjeru odgovarajućeg tlaka.

8.4. Zahtjevi za ispitivanje proizvodnje

8.4.1. Nerazorno ispitivanje

Nerazorna ispitivanja provode se u skladu s prihvaćenom ISO normom ili jednakovrijednom normom. Sljedeća se ispitivanja provode na svakom metalnom unutarnjem spremniku:

(a) ispitivanje tvrdoće u skladu sa stavkom A.8. (Dodatak A ovom Prilogu);

(b) ultrazvučni pregled u skladu s normom BS 5045 dio 1. Prilog 1.B ili dokazanom jednakovrijednom metodom nerazornog ispitivanja kako bi se osiguralo da najveća veličina greške ne prelazi veličinu navedenu u konstrukciji.

8.4.2. Ispitivanje hidrostatičkim tlakom

Svaka gotova boca ispituje se hidrostatičkim tlakom u skladu sa stavkom A.11. (Dodatak A ovom Prilogu). Proizvođač određuje odgovarajuću granicu trajnog širenja obujma za upotrijebljeni ispitni tlak, ali ni u kojem slučaju trajno produljenje ne smije prekoračiti 5 % od ukupnog širenja obujma izmjerenog pri ispitnom tlaku. Svaka boca koja ne zadovoljava utvrđenu granicu odbacivanja mora se odbaciti i ili uništiti ili upotrijebiti za ispitivanje serije.

8.5. Ispitivanje serije boca

8.5.1. Općenito

Ispitivanje serije provodi se na gotovim bocama koje predstavljaju uobičajenu proizvodnju i imaju identifikacijske oznake. Iz svake serije nasumce se izabiru dvije boce. Ako je ispitivanje provedeno na više boca nego što se zahtijeva ovim Prilogom, moraju se zabilježiti svi rezultati. Na njima se provode najmanje sljedeća ispitivanja.

Ako se otkriju greške na omotaču prije auto-frettagea ili ispitivanja hidrostatičkim tlakom, omotač se može odstraniti ili zamijeniti;

(a) Ispitivanja materijala u seriji. Na jednoj boci ili unutarnjem spremniku, ili toplinski obrađenom uzorku unutarnjeg spremnika koji predstavlja gotovu bocu, provode se sljedeća ispitivanja: i. provjera kritičnih mjera prema konstrukciji; ii. jedno vlačno ispitivanje u skladu sa stavkom A.1. (Dodatak A ovom Prilogu), pri čemu moraju biti ispunjeni konstrukcijski zahtjevi; iii. za čelične unutarnje spremnike tri udarna ispitivanja koja su u skladu sa stavkom A.2. (Dodatak A ovom Prilogu), pri čemu moraju biti ispunjeni konstrukcijski zahtjevi; iv. ako je zaštitna prevlaka dio konstrukcije, prevlaka se ispituje u skladu sa stavkom A.9.2. (Dodatak A ovom Prilogu) i mora ispuniti zahtjeve iz tog stavka. Za sve boce ili unutarnje spremnike koji predstavljaju seriju čiji rezultati ispitivanja ne zadovoljavaju propisane zahtjeve, primjenjuju se postupci iz stavka 6.16. Ako prevlaka ne ispunjava zahtjeve iz stavka A.9.2. (Dodatak A ovom Prilogu), potrebno je pregledati cijelu (100 %) seriju kako bi se odstranile slično manjkave boce. Prevlaka na svim manjkavim bocama smije se skinuti metodom koja ne utječe na cjelovitost kompozitnog omotača pa ponovno nanijeti. Ispitivanje prevlake serije zatim se ponavlja;

(b) Ispitivanje rasprskavanjem na seriji. Ispituje se jedna boca u skladu sa zahtjevima iz stavka 7.4. točke (b);

(c) Periodično ispitivanje tlačnim ciklusima. U skladu sa zahtjevima iz stavka 7.4. točke (c).

8.6. Ispitivanja za utvrđivanje prikladnosti konstrukcije boce

8.6.1. Općenito

Ispitivanje prikladnosti provodi se na bocama koje predstavljaju uobičajenu proizvodnju i imaju identifikacijske oznake. Odabir boca, prisustvo nadležnog tijela i bilježenje rezultata moraju biti u skladu sa stavkom 6.13.

8.6.2. Ispitivanje rasprskavanjem hidrostatičkim tlakom

(a) Jedan se unutarnji spremnik mora rasprsnuti pod hidrostatičkim tlakom u skladu sa stavkom A.12. (Dodatak A ovom Prilogu). Tlak rasprskavanja mora prijeći najniži tlak rasprskavanja određen za konstrukciju unutarnjeg spremnika;

(b) Tri boce moraju se rasprsnuti pod hidrostatičkim tlakom u skladu sa stavkom A.12. (Dodatak A ovom Prilogu). Tlak rasprskavanja mora prijeći najniži tlak rasprskavanja izračunan analizom naprezanja za konstrukciju u skladu s tablicom 6.3. i nikako ne smije biti manji od potrebne vrijednosti za zadovoljavanje zahtjeva omjera naprezanja iz stavka 6.5.

8.6.3. Ispitivanje tlačnim ciklusima pri temperaturi okoline

Na dvije se gotove boce provode ispitivanja tlačnim ciklusima pri temperaturi okoline u skladu sa stavkom A.13. (Dodatak A ovom Prilogu) do pojave neispravnosti ili do najmanje 45 000 ciklusa. Boce ne smiju otkazati dok ne dosegnu 1 000 ciklusa po godini predviđenog vijeka trajanja. Boce koje prijeđu 1 000 ciklusa po godini predviđenog vijeka trajanja smiju otkazati zbog propuštanja, ali ne zbog razaranja. Boce koje u 45 000 ciklusa ne otkažu, uništavaju se nastavljanjem ciklusa do pojave neispravnosti ili izlaganjem hidrostatičkom tlaku do rasprskavanja. Boce koje prijeđu 45 000 ciklusa smiju otkazati zbog razaranja. Bilježi se broj ciklusa do pojave neispravnosti i početno mjesto neispravnosti.

8.6.4. Ispitivanje izlaganjem kiseloj okolini

Ispituje se jedna boca u skladu sa stavkom A.14. (Dodatak A ovom Prilogu) i mora ispuniti zahtjeve iz tog stavka. U informativni je Dodatak H ovom Prilogu uključeno neobvezno ispitivanje izlaganjem okolini.

8.6.5. Ispitivanje izlaganjem vatri

Gotove boce ispituju se u skladu sa stavkom A.15. (Dodatak A ovom Prilogu) i moraju ispuniti zahtjeve iz tog stavka.

8.6.6. Ispitivanje na probijanje

Jedna gotova boca ispituje se u skladu sa stavkom A.16. (Dodatak A ovom Prilogu) i mora ispuniti zahtjeve iz tog stavka.

8.6.7. Ispitivanja na podnošljivost zareza

Jedna gotova boca ispituje se u skladu sa stavkom A.17. (Dodatak A ovom Prilogu) i mora ispuniti zahtjeve iz tog stavka.

8.6.8. Ispitivanje puzanja pri visokoj temperaturi

Kod konstrukcija gdje temperatura staklastog prijelaza smole ne prelazi najviše konstrukcijske temperature materijala za više od 20 °C, ispituje se jedna boca u skladu sa stavkom A.18. (Dodatak A ovom Prilogu) i mora ispuniti zahtjeve iz tog stavka.

8.6.9. Ispitivanje na oštećenje ubrzanim opterećenjem

Jedna gotova boca ispituje se u skladu sa stavkom A.19. (Dodatak A ovom Prilogu) i mora ispuniti zahtjeve iz tog stavka.

8.6.10. Značajka propuštanja prije razaranja

Za konstrukcije boca koje ne prelaze 45 000 ciklusa pri ispitivanju iz stavka 8.6.3., ispitivanje značajke propuštanja prije razaranja provodi se u skladu sa stavkom A.6. Dodatka A i mora ispuniti zahtjeve iz tog stavka.

8.6.11. Ispitivanje tlačnim ciklusima pri ekstremnim temperaturama

Jedna gotova boca ispituje se u skladu sa stavkom A.7. (Dodatak A ovom Prilogu) i mora ispuniti zahtjeve iz tog stavka.

9. POTPUNO OMOTANE BOCE TIPA SPP-3

9.1. Općenito

Tijekom izlaganja tlaku ovaj se tip konstrukcije boce ponaša tako da se prostorni pomak kompozitnog vanjskog omotača i metalnog unutarnjeg spremnika linearno nadopunjuju. Zbog različitih se tehnika izrade ovim Prilogom ne utvrđuje konačna metoda za konstrukciju; određivanje značajke propuštanja prije razaranja mora biti u skladu s odgovarajućim postupcima određenima u stavku A.6. (Dodatak A ovom Prilogu). Dopuštena veličina greške određuje se u skladu sa stavkom 6.15.2.

9.2. Konstrukcijski zahtjevi

9.2.1. Metalni unutarnji spremnik

Zbog tlačnog naprezanja u unutarnjem spremniku pri nultom tlaku i 15 °C unutarnji se spremnik ne smije udubiti ili naborati.

9.2.2. Kompozitni vanjski omotač

Vlačno naprezanje u vlaknima mora ispuniti zahtjeve iz stavka 6.5.

9.2.3. Analiza naprezanja

Izračunavaju se naprezanja u tangencijalnom i uzdužnom smjeru boce u kompozitnom materijalu i unutarnjem spremniku nakon izlaganja tlaku. Tlakovi koji se upotrebljavaju za te izračune jesu nulti tlak, radni tlak, deset posto od radnog tlaka, ispitni tlak i konstrukcijski tlak rasprskavanja. Izračunavaju se granične vrijednosti unutar kojih se mora nalaziti tlak auto-frettagea. U izračunima se upotrebljavaju primjerene analitičke tehnike na temelju teorije tankih ljusaka koja uzima u obzir savijanje izvan ravnine ljuske za uspostavljanje raspodjele naprezanja kod vrata, prijelaznih dijelova i valjkastog dijela boce.

9.3. Zahtjevi za izradu

Zahtjevi za izradu moraju biti u skladu sa stavkom 8.3., osim što vanjski omotač mora uključivati i zavojno namatane niti.

9.4. Zahtjevi za ispitivanje proizvodnje

Zahtjevi za ispitivanje proizvodnje moraju biti u skladu sa zahtjevima iz stavka 8.4.

9.5. Ispitivanje serije boca

Ispitivanja serije moraju biti u skladu sa zahtjevima iz stavka 8.5.

9.6. Ispitivanja za utvrđivanje prikladnosti konstrukcije boce

Ispitivanja za utvrđivanje prikladnosti konstrukcije moraju biti u skladu sa zahtjevima iz prethodnog stavka 8.6. i stavka 9.6.1. u nastavku, osim što ispitivanje rasprskavanjem unutarnjeg spremnika iz stavka 8.6. nije obvezno.

9.6.1. Ispitivanje slobodnim padom

Ispitivanje slobodnim padom provodi se na jednoj ili više gotovih boca u skladu sa stavkom A.30. (Dodatak A ovom Prilogu).

10. POTPUNO KOMPOZITNE BOCE TIPA SPP-4

10.1. Općenito

Zbog mogućih različitih konstrukcija boca ovim se Prilogom ne utvrđuje konačna metoda za konstrukciju boca s polimernim unutarnjim spremnicima.

10.2. Konstrukcijski zahtjevi

Potrebno je upotrijebiti konstrukcijske izračune kako bi se opravdalo prikladnost konstrukcije. Vlačna naprezanja u vlaknima moraju ispuniti zahtjeve iz stavka 6.5.

Na priključnim metalnim nastavcima upotrebljavaju se stožasti i ravni navoji u skladu sa stavkom 6.10.2. ili 6.10.3.

Metalni priključni nastavci s navojnim otvorom moraju izdržati moment od 500 Nm bez oštećenja cjelovitosti spoja na nemetalni unutarnji spremnik. Metalni priključni nastavci spojeni na nemetalni unutarnji spremnik moraju biti od materijala kompatibilnog s uvjetima upotrebe iz stavka 4. ovog Priloga.

10.3. Analiza naprezanja

Izračunavaju se naprezanja u tangencijalnom i uzdužnom smjeru boce u kompozitnom materijalu i u unutarnjem spremniku. Tlakovi koji se upotrebljavaju za te izračune jesu nulti tlak, radni tlak, ispitni tlak i konstrukcijski tlak rasprskavanja. U izračunima se upotrebljavaju primjerene analitičke tehnike za uspostavljanje raspodjele naprezanja u boci.

10.4. Zahtjevi za izradu

Zahtjevi za izradu moraju biti u skladu sa stavkom 8.3., osim što temperatura otvrdnjivanja za termostabilne smole mora biti najmanje 10 °C niža od temperature omekšavanja plastičnog unutarnjeg spremnika.

10.5. Zahtjevi za ispitivanje proizvodnje

10.5.1. Ispitivanje hidrostatičkim tlakom

Svaka gotova boca ispituje se hidrostatičkim tlakom u skladu sa stavkom A.11. (Dodatak A ovom Prilogu). Proizvođač određuje odgovarajuću granicu elastičnog produljenja za upotrijebljeni ispitni tlak, ali ni u kojem slučaju elastično produljenje bilo koje boce ne smije prekoračiti prosječnu vrijednost serije za više od 10 %. Svaka boca koja ne zadovoljava utvrđenu granicu odbacivanja mora se odbaciti i ili uništiti ili upotrijebiti za ispitivanje serije.

10.5.2. Ispitivanje nepropusnosti

Svaka gotova boca ispituje se na nepropusnost u skladu sa stavkom A.10. (Dodatak A ovom Prilogu) i mora ispuniti zahtjeve iz tog stavka.

10.6. Ispitivanje serije boca

10.6.1. Općenito

Ispitivanje serije provodi se na gotovim bocama koje predstavljaju uobičajenu proizvodnju i imaju identifikacijske oznake. Iz svake serije nasumce se izabire jedna boca. Ako se ispitivanje provodi na više boca nego što se zahtijeva ovim Prilogom, moraju se zabilježiti svi rezultati. Na tim se bocama provode najmanje sljedeća ispitivanja:

(a) Ispitivanje materijala u seriji Na jednoj boci ili na jednom unutarnjem spremniku ili na jednom uzorku unutarnjeg spremnika koji predstavlja gotovu bocu provode se sljedeća ispitivanja: i. provjera kritičnih mjera prema konstrukciji; ii. jedno vlačno ispitivanje plastičnog unutarnjeg spremnika u skladu sa stavkom A.22. (Dodatak A ovom Prilogu), pri čemu moraju biti ispunjeni konstrukcijski zahtjevi; iii. temperatura taljenja plastičnog unutarnjeg spremnika ispituje se u skladu sa stavkom A.23. (Dodatak A ovom Prilogu), pri čemu moraju biti ispunjeni konstrukcijski zahtjevi; iv. ako je zaštitna prevlaka dio konstrukcije, prevlaka se ispituje u skladu sa stavkom A.9.2. (Dodatak A ovom Prilogu). Ako prevlaka ne ispunjava zahtjeve iz stavka A.9.2. (Dodatak A ovom Prilogu), potrebno je pregledati cijelu (100 %) seriju kako bi se odstranile slično manjkave boce. Prevlaka na svim manjkavim bocama smije se skinuti metodom koja ne utječe na cjelovitost kompozitnog omotača pa ponovno nanijeti. Ispitivanje prevlake serije zatim se ponavlja.

(b) Ispitivanje rasprskavanjem na seriji Ispituje se jedna boca u skladu sa zahtjevima iz stavka 7.4. točke (b).

(c) Periodično ispitivanje tlačnim ciklusima Na jednoj boci priključni se nastavak ispituje momentom do 500 Nm u skladu s metodom ispitivanja iz stavka A.25. (Dodatak A ovom Prilogu). Boca se zatim ispituje tlačnim ciklusima u skladu s postupkom iz stavka 7.4. točke (c). Nakon ispitivanja tlačnim ciklusima boca se ispituje na nepropusnost u skladu s metodom iz stavka A.10. (Dodatak A ovom Prilogu) i mora ispuniti zahtjeve iz tog stavka.

10.7. Ispitivanja za utvrđivanje prikladnosti konstrukcije boce

10.7.1. Općenito

Ispitivanja za utvrđivanje prikladnosti konstrukcije boce moraju biti u skladu sa zahtjevima iz stavaka 8.6., 10.7.2., 10.7.3. i 10.7.4. ovog Priloga, osim što ispitivanje značajke propuštanja prije razaranja iz stavka 8.6.10. nije obvezno.

10.7.2. Ispitivanje na uvijanje priključnih nastavaka

Ispituje se jedna boca u skladu sa stavkom A.25. (Dodatak A ovom Prilogu).

10.7.3. Ispitivanje propusnosti

Jedna boca ispituje se na propusnost u skladu sa stavkom A.21. (Dodatak A ovom Prilogu) i mora ispuniti zahtjeve iz tog stavka.

10.7.4. Ispitivanje tlačnim ciklusima s prirodnim plinom

Jedna gotova boca ispituje se u skladu sa stavkom A.27. (Dodatak A ovom Prilogu) i mora ispuniti zahtjeve iz tog stavka.

11. OZNAČIVANJE

11.1. Postavljanje oznaka

Proizvođač na svaku bocu postavlja vidljive trajne oznake čija je najmanja visina 6 mm. Označivanje se izvodi naljepnicama koje su zalivene smolom, samoljepljivim naljepnicama, lagano utisnutim oznakama na debljim krajevima konstrukcija tipa SPP-1 i SPP-2 ili bilo kojom kombinacijom istih. Samoljepive naljepnice i njihova primjena moraju biti u skladu s normom ISO 7225 ili istovrijednom normom. Dopušteno je više naljepnica koje bi trebale biti postavljene tako da ih držači za pričvršćivanje ne zaklanjaju. Svaka boca koja je sukladna ovom Prilogu mora biti označena na sljedeći način:

(a) obvezni podaci: i. „SAMO SPP”; ii. „NE UPOTREBLJAVATI NAKON XX/XXXX”, pri čemu „XX/XXXX” označava mjesec i godinu isteka valjanosti (2); iii. identifikacijska oznaka proizvođača; iv. identifikacijska oznaka boce (odgovarajući broj dijela i jedinstveni serijski broj za svaku bocu); v. radni tlak i temperatura; vi. broj Pravilnika ECE-a, s tipom boce i registarskim brojem certifikacije; vii. uređaji za rasterećenje i/ili ventili prikladni za upotrebu na boci, ili mjere za dobivanje podataka o prikladnim protupožarnim sustavima; viii. pri upotrebi naljepnica svaka boca mora imati utisnut jedinstveni identifikacijski broj na izloženoj metalnoj površini kako bi se omogućila sljedivost u slučaju da se naljepnica uništi;

(b) neobvezni podaci: na posebnoj naljepnici (naljepnicama) mogu se navesti sljedeći neobvezni podaci: i. raspon temperature plina, npr. od – 40 °C do 65 °C; ii. nominalni obujam vode boce s točnošću od dvije bitne znamenke, npr. 120 litara; iii. datum prvog tlačnog ispitivanja (mjesec i godina). Oznake se postavljaju prema navedenom rasporedu, iako njihov položaj može odstupati ovisno o raspoloživom prostoru. Jedan prihvatljiv primjer prikazivanja obveznih podataka jest: SAMO SPP NE UPOTREBLJAVATI NAKON …/…. Proizvođač/Broj dijela/Serijski broj 20 MPa/15 °C Pravilnik ECE-a br. 110 SPP-2 (registarski br. …) „Upotrebljavati samo uređaj za rasterećenje koju je odobrio proizvođač”

12. PRIPREMA ZA ISPORUKU

Prije isporuke iz radionice proizvođača unutrašnjost svake boce mora biti čista i suha. Boce koje nisu odmah zatvorene ugradnjom ventila i, prema potrebi, sigurnosnim uređajima, moraju na svim otvorima imati čepove koji sprečavaju ulaz vlage i štite navoje. Prije isporuke u sve se čelične boce i unutarnje spremnike mora raspršiti antikorozivno sredstvo (npr. koje sadrži ulje).

Kupcu se dostavljaju izjava proizvođača o upotrebi i svi potrebni podaci za osiguranje pravilnog rukovanja, upotrebe i pregleda pri upotrebi boce. Izjava mora biti u skladu s Dodatkom D ovom Prilogu.

(1) Nije potrebno ako se koristi metoda ispitivanja boce s pukotinama iz stavka A.7. Dodatka A ovom Prilogu.

(2) Datum isteka valjanosti ne smije prijeći predviđeni vijek trajanja. Datum isteka valjanosti može se postaviti na bocu pri isporuci ako su boce bile uskladištene u suhom prostoru bez unutarnjeg tlaka.

Dodatak A METODE ISPITIVANJA A.1. VLAČNA ISPITIVANJA, ČELIK I ALUMINIJ Vlačna ispitivanja provode se na materijalu uzetom s valjkastog dijela gotove boce na ispitnom komadu pravokutnog oblika oblikovanog u skladu s metodom opisanom u normi ISO 9809 za čelik i normi ISO 7866 za aluminij. Za boce sa zavarenim unutarnjim spremnicima od nehrđajućeg čelika vlačna ispitivanja provode se i na materijalu uzetom sa zavara u skladu s metodom opisanom u stavku 8.4. norme EN 13322-2. Površine ispitnih komada koje odgovaraju unutarnjoj i vanjskoj površini boce ne smiju biti strojno obrađene. Vlačno ispitivanje provodi se u skladu s normom ISO 6892. Napomena – Potrebno je posvetiti pozornost metodi mjerenja izduženja opisanog u normi ISO 6892, osobito u slučaju kad je ispitni komad stožastog oblika, zbog čega točka loma nije na sredini duljine mjerne trake. A.2. UDARNO ISPITIVANJE, ČELIČNE BOCE I ČELIČNI UNUTARNJI SPREMNICI Udarno ispitivanje provodi se na materijalu uzetom iz valjkastog dijela gotove boce na tri ispitna komada u skladu s normom ISO 148. Ispitni komadi za udarno ispitivanje uzimaju se iz stijenke boce u smjeru kako je navedeno u tablici 6.2. Priloga 3.A. Za boce sa zavarenim unutarnjim spremnicima od nehrđajućeg čelika udarna ispitivanja provode se i na materijalu uzetom sa zavara u skladu s metodom opisanom u stavku 8.6. norme EN 13322-2. Utor mora biti okomit u odnosu na površinu stijenke boce. Za uzdužno ispitivanje ispitni komadi moraju biti u cijelosti strojno obrađeni (na šest površina); ako debljina stijenke ne omogućava konačnu širinu ispitnog komada od 10 mm, širina mora biti što bliže nominalnoj debljini stijenke boce. Ispitni komadi uzeti u poprečnom smjeru strojno su obrađeni samo na četiri površine, dok unutarnja i vanjska stijenka boce nisu strojno obrađene. A.3. ISPITIVANJE OTPORNOSTI NA PUKOTINE ZBOG NAPREZANJA UZ DJELOVANJE SULFIDA ZA ČELIK Ako u nastavku nije navedeno drukčije, ispitivanje se provodi u skladu s metodom A-NACE za normirano vlačno ispitivanje kako je opisano u normi NACE TM0177-96. Ispitivanja se provode na najmanje tri strojno obrađena ispitna komada promjera 3,81 mm (0,150 inča), uzetih iz stijenke gotove boce ili unutarnjeg spremnika. Uzorci se podvrgavaju stalnom vlačnom opterećenju koje je jednako 60 posto predviđene najmanje granice elastičnosti čelika, potopljeni u otopini destilirane vode s 0,5 % (masenog dijela) natrijeva acetat trihidrata, prilagođenoj početnoj vrijednosti pH 0,4 upotrebom octene kiseline. Otopina mora biti stalno zasićena pri sobnoj temperaturi i tlaku 0,414 kPa (0,06 psi) vodikova sulfida (ravnoteža dušika). Ispitani uzorci moraju izdržati 144 sata ispitivanja. A.4. ISPITIVANJA KOROZIJE, ALUMINIJ Ispitivanja korozije za aluminijeve slitine provode se u skladu s Prilogom A normi ISO/DIS 7866 i moraju ispuniti zahtjeve navedene u toj normi. A.5. ISPITIVANJA OTPORNOSTI NA PUKOTINE PRI TRAJNOM OPTEREĆENJU, ALUMINIJ Ispitivanja otpornosti na pukotine pri trajnom opterećenju provode se u skladu s Prilogom D normi ISO/DIS 7866 i moraju ispuniti zahtjeve navedene u toj normi. A.6. ISPITIVANJE ZNAČAJKE PROPUŠTANJA PRIJE RAZARANJA Tri gotove boce ispituju se tlačnim ciklusima od najviše 2 MPa do najmanje 30 MPa učestalošću koja nije veća od deset ciklusa na minutu. Sve boce moraju otkazati zbog nastanka propuštanja. A.7. TLAČNI CIKLUSI PRI EKSTREMNIM TEMPERATURAMA Gotove boce s kompozitnim omotačem bez ikakve zaštitne prevlake ispituju se tlačnim ciklusima, pri čemu ne smije doći do pojave pukotina, propuštanja ili razmotavanja vlakana: (a) kondicioniranje 48 sati pri nultom tlaku, temperaturi 65 °C ili više i relativnoj vlažnosti od 95 % ili više. Ovaj se zahtjev smatra ispunjenim raspršivanjem vodene prašine ili magle u komori koja se drži na temperaturi od 65 °C; (b) izlaganje hidrostatičkom tlaku od 500 ciklusa po godini predviđenog vijeka trajanja između najviše 2 MPa i najmanje 26 MPa pri temperaturi od 65 °C ili višoj i vlažnosti od 95 %; (c) stabiliziranje pri nultom tlaku i temperaturi okoline; (d) zatim izlaganje tlaku od najviše 2 MPa do najmanje 20 MPa primjenom 500 ciklusa po godini predviđenog vijeka trajanja pri temperaturi od – 40 °C ili nižoj. Učestalost tlačnih ciklusa iz točke (b) ne smije prijeći deset ciklusa na minutu. Učestalost tlačnih ciklusa iz točke (d) ne smije prijeći tri ciklusa na minutu, osim ako je pretvornik tlaka ugrađen neposredno u bocu. Postavlja se odgovarajuća naprava za bilježenje mjernih rezultata kako bi se utvrdilo održavanje najniže temperature tekućine tijekom ciklusa pri niskoj temperaturi. Nakon ispitivanja tlačnim ciklusima pri ekstremnim temperaturama boce se izlažu hidrostatičkom tlaku do pojave neispravnosti u skladu sa zahtjevima za ispitivanje rasprskavanjem hidrostatičkim tlakom koji prelazi 85 % najmanjeg konstrukcijskog tlaka rasprskavanja. Za konstrukcije tipa SPP-4 prije ispitivanja rasprskavanjem hidrostatičkim tlakom boca se ispituje na nepropusnost u skladu sa stavkom A.10. A.8. ISPITIVANJE TVRDOĆE PO BRINELLU Ispitivanja tvrdoće provode se na usporednoj stijenci na sredini i na kupolastom kraju svake boce ili unutarnjeg spremnika u skladu s normom ISO 6506. Ispitivanje se provodi nakon završne toplinske obrade, pri čemu tako dobivene vrijednosti tvrdoće moraju biti u rasponu određenom za konstrukciju. A.9. ISPITIVANJA PREVLAKE (OBVEZNO AKO SE UPOTRIJEBI STAVAK 6.12. TOČKA (c) PRILOGA 3.A). A.9.1. Ispitivanja svojstava prevlake Prevlake se ocjenjuju metodama ispitivanja navedenima u nastavku ili upotrebom jednakovrijednih nacionalnih normi: (a) ispitivanje prionjivosti u skladu s normom ISO 4624 upotrebom metode A ili B, kako je primjenjivo. Prevlaka mora zadovoljavati ocjenu prionjivosti 4A ili 4B, kako je primjenjivo; (b) savitljivost u skladu s normom ASTM D522 – Ispitivanje savijanjem trnom za nanesene organske prevlake, upotrebom ispitne metode B s 12,7 mm (0,5 inča) dugim trnom pri propisanoj debljini i pri – 20 °C. Uzorci za ispitivanje savitljivosti pripremaju se u skladu s normom ASTM D522. Pri tom ne smije biti nikakvih pukotina vidljivih golim okom; (c) otpornost na udar u skladu s normom ASTM D2794 – Ispitna metoda otpornosti organskih prevlaka na utjecaje brze deformacije (udar). Prevlaka na sobnoj temperaturi mora zadovoljiti ispitivanje udarom prema naprijed s 18 J (160 in-lbs); (d) kemijska otpornost pri općem ispitivanju u skladu s normom ASTM D1308 – Utjecaj kemikalija iz domaćinstva na čistu i pigmentiranu organsku površinu. Ispitivanje se provodi upotrebom ispitne metode nasumičnim odabirom bez prekrivanja („Open Spot Test Method”), s izlaganjem u trajanju od 100 sati 30-postotnoj otopini sumporne kiseline (akumulatorska kiselina sa specifičnom težinom 1,219) i u trajanju od 24 sata polialkalnom glikolu (npr. tekućina u kočnicama). Ne smiju se pojaviti znakovi odljepljivanja, mjehurići i omekšavanje prevlake. Prionjivost mora zadovoljavati ocjenu 3 kada je ispitivanje provedeno u skladu s normom ASTM D3359; (e) izlaganje od najmanje 1 000 sati u skladu s normom ASTM G53 – Praksa djelovanja uređaja za izlaganje svjetlosti i vodi (fluorescentno kondenzacijski tip W) za izlaganje nemetalnih materijala. Ne smije doći do bubrenja, a prionjivost tijekom ispitivanja u skladu s normom ISO 4624 mora zadovoljavati ocjenu 3. Dopušten je najveći gubitak sjaja od 20 %; (f) izlaganje od najmanje 500 sati u skladu s normom ASTM B117 – Ispitna metoda slane vodene prašine (magle). Dubina nagrizanja ne smije prijeći 3 mm na ucrtanoj oznaci. Ne smije doći do bubrenja, a prionjivost tijekom ispitivanja u skladu s normom ASTM D3359 mora zadovoljavati ocjenu 3; (g) otpornost na ljuštenje pri sobnoj temperaturi u skladu s normom ASTM D3170 – Otpornost prevlaka na ljuštenje. Prevlaka mora imati ocjenu 7A ili bolju, pri čemu supstrat ne smije biti nimalo otkriven. A.9.2. Ispitivanje prevlake serije (a) Debljina prevlake Debljina prevlake pri ispitivanju u skladu s normom ISO 2808 mora ispuniti konstrukcijske zahtjeve; (b) Prionjivost prevlake Čvrstoća prionjivosti prevlake mjeri se u skladu s normom ISO 4624 i mora zadovoljavati najmanje ocjenu 4 pri mjerenju metodom ispitivanja A ili B, prema potrebi. A.10. ISPITIVANJE NEPROPUSNOSTI Konstrukcije tipa SPP-4 ispituju se na nepropusnost sljedećim postupkom (ili prihvatljivom alternativom): (a) boce se temeljito suše i izlažu radnom tlaku sa suhim zrakom ili dušikom i s plinom za obilježavanje kao što je helij; (b) svako propuštanje u bilo kojoj točki koje prelazi normiranih 0,004 cm3/h razlog je za odbijanje. A.11. HIDRAULIČKO ISPITIVANJE Upotrebljava se jedna od dviju mogućnosti: Mogućnost 1: Ispitivanje vodenim štitom: (a) boca se hidrostatički ispituje do tlaka koji je najmanje 1,5 puta veći od radnog tlaka. Ispitni tlak ni u kojem slučaju ne smije prelaziti tlak auto-frettagea; (b) tlak se mora održavati dovoljno dugo (najmanje 30 sekundi) da se osigura potpuno produljenje. Unutarnji tlak koji se upotrebljava nakon auto-frettagea, a prije hidrostatičkog ispitivanja, ne smije prijeći 90 % hidrostatičkog ispitnog tlaka. Ako ispitni tlak nije moguće održati zbog kvara ispitne opreme, ispitivanje se može ponoviti pri tlaku povećanom za 700 MPa. Dopuštena su dva takva ponovljena ispitivanja; (c) proizvođač određuje odgovarajuću granicu trajnog širenja obujma za upotrijebljeni ispitni tlak, ali ni u kojem slučaju trajno produljenje ne smije prekoračiti 5 % od ukupnog širenja obujma izmjerenog pri ispitnom tlaku. Elastično produljenje za konstrukcije tipa SPP-4 određuje proizvođač. Svaka boca koji ne zadovoljava utvrđenu granicu odbacivanja mora se odbaciti i ili uništiti ili upotrijebiti za ispitivanje serije. Mogućnost 2: Tlačno ispitivanje Hidrostatički tlak u boci mora se postupno i jednoliko podizati dok se ne dosegne ispitni tlak koji je barem 1,5 puta veći od radnog tlaka. Ispitni tlak boce mora se održavati dovoljno dugo (najmanje 30 sekundi) kako bi se utvrdilo da ne dolazi do pada tlaka i da je brtvljenje osigurano. A.12. ISPITIVANJE RASPRSKAVANJEM HIDROSTATIČKIM TLAKOM (a) Stupanj uspostavljanja zračnog tlaka ne smije prijeći 1,4 MPa na sekundu (200 psi/sekundu) pri tlakovima koji prelaze 80 % konstrukcijskog tlaka rasprskavanja. Ako brzina uspostavljanja zračnog tlaka pri tlakovima koji prelaze 80 % konstrukcijskog tlaka rasprskavanja prijeđe 350 kPa/sekundi (50 psi/sekundu), boca se mora postaviti između izvora tlaka i naprave za mjerenje tlaka ili mora pet sekundi zadržati najniži konstrukcijski tlak rasprskavanja; (b) najniži zahtijevani (izračunani) tlak rasprskavanja mora iznositi barem 45 MPa i nikako ne smije biti niži od vrijednosti potrebne za ispunjavanje zahtjeva omjera naprezanja. Bilježi se stvarni tlak rasprskavanja boce. Oštećenje smije nastati bilo na kupolastom bilo na valjkastom dijelu boce. A.13. TLAČNI CIKLUSI PRI TEMPERATURI OKOLINE Ispitivanje tlačnim ciklusima provodi se u skladu sa sljedećim postupkom: (a) bocu koju treba ispitati napuni se nekorozivnom tekućinom poput ulja, inhibirane vode ili glikola; (b) tlak u boci mijenja se između najviše 2 MPa i najmanje 26 MPa učestalošću koja nije veća od deset ciklusa na minutu. Broj ciklusa do pojave neispravnosti bilježi se s mjestom i opisom neispravnosti. A.14. ISPITIVANJE IZLAGANJEM KISELOJ OKOLINI Na gotovoj boci upotrebljava se sljedeći ispitni postupak: (a) područje površine boce promjera 150 mm izlaže se 100 sati 30-postotnoj otopini sumporne kiseline (akumulatorska kiselina sa specifičnom težinom 1,219), pri čemu se boca izlaže tlaku od 26 MPa; (b) boca se zatim rasprsne u skladu s postupkom određenim u stavku A.12. izlaganjem tlaku rasprskavanja koji prelazi 85 % najnižeg konstrukcijskog tlaka rasprskavanja. A.15. ISPITIVANJE IZLAGANJEM VATRI A.15.1. Općenito Ispitivanje izlaganjem vatri namijenjeno je dokazivanju da se gotove boce, s protupožarnim sustavom (ventil boce, uređaji za rasterećenje i/ili ugrađena toplinska izolacija) koji je određen konstrukcijom, neće tijekom ispitivanja u određenim požarnim uvjetima rasprsnuti. Tijekom ovog ispitivanja potreban je veliki oprez u slučaju razaranja boce. A.15.2. Postavljanje boce Boce se postavljaju vodoravno s dnom boce približno 100 mm iznad izvora vatre. Za zaštitu od izravnog utjecaja plamena na ventile boca, spojne elemente i/ili uređaje za rasterećenje upotrebljava se metalna zaštita. Metalna zaštita ne smije biti u izravnom dodiru s navedenim protupožarnim sustavom (uređajem za rasterećenje ili ventilom boce). Svaka neispravnost tijekom ispitivanja ventila, spojnog elementa ili cijevnog razvoda koji nije dio zaštitnog sustava predviđenog modela boce čini rezultat neupotrebljivim. A.15.3. Izvor vatre Jednolikim izvorom vatre duljine 1,65 m mora se ostvariti izravni utjecaj plamena na površinu boce po njezinu cijelom promjeru. Za izvor plamena može se upotrijebiti bilo koje gorivo ako daje dovoljno jednakomjernu toplinu za održavanje određenih ispitnih temperatura do odzračivanja boce. Pri izboru goriva moraju se uzeti u obzir pitanja onečišćenja zraka. Raspored vatre mora se dovoljno detaljno bilježiti kako bi se osiguralo da se stupanj dovođenja topline u bocu može ponoviti. Svaka neispravnost ili nepostojanost izvora vatre tijekom ispitivanja čini rezultat neupotrebljivim. A.15.4. Mjerenje temperature i tlaka Temperature površine nadziru se s najmanje tri termopara namještena na dnu boce i međusobno razmaknuta najviše 0,75 m. Za zaštitu od izravnog utjecaja plamena na termoparove upotrebljava se metalna zaštita. Druga je mogućnost da se termoparovi postave u metalne blokove koji su manji od 25 kvadratnih mm. Tlak u boci mjeri se osjetnikom tlaka bez izmjene konfiguracije sustava koji se ispituje. Temperature termoparova i tlak u boci zapisuju se tijekom ispitivanja u razmacima od 30 sekundi ili manje. A.15.5. Opći zahtjevi za ispitivanje Boce se izlažu tlaku prirodnog plina i ispituju se u vodoravnom položaju pri: (a) radnom tlaku; (b) tlaku koji je 25 % radnog tlaka. Odmah nakon paljenja vatra mora stvoriti utjecaj plamena na površinu boce uzduž 1,65 m dugačkog izvora vatre i preko promjera boce. Unutar pet minuta od paljenja temperatura najmanje jednog termopara mora biti najmanje 590 °C. Ta se najmanja temperatura mora zadržati tijekom preostalog vremena ispitivanja. A.15.6. Boce duljine 1,65 m ili kraće Središte boce postavi se iznad središta izvora vatre. A.15.7. Boce duže od 1,65 m Ako je boca na jednom kraju opremljena uređajem za rasterećenje, početak izvora vatre mora biti na suprotnom kraju boce. Ako je boca opremljena uređajem za rasterećenje na oba kraja ili na više od jednog mjesta po duljini boce, središte izvora vatre mora se postaviti na polovici rastojanja između uređaja za rasterećenje koji su naviše udaljeni jedan od drugoga vodoravno. Ako je boca dodatno zaštićena toplinskom izolacijom, provode se dva ispitivanja izlaganjem vatri pri radnom tlaku, jedan s vatrom u središtu polovice duljine boce i drugi s početnim plamenom na jednom od krajeva boce. A.15.8. Prihvatljivi rezultati Boca se odzračuje preko uređaja za rasterećenje. A.16. ISPITIVANJE NA PROBIJANJE U bocu s tlakom od 20 MPa ± 1 MPa prodire se metkom za probijanje oklopa promjera 7,62 mm ili više. Zrno mora potpuno prodrijeti kroz bar jednu bočnu stijenku boce. Za konstrukcije tipa SPP-2, SPP-3 i SPP-4 zrno mora pogoditi bočnu stijenku pod kutom od približno 45 °. Na boci se ne smiju pojaviti znakovi drobljenja. Zbog gubitka manjih dijelova materijala koji pojedinačno ne teže više od 45 grama, ispitivanje se ne smatra neuspješnim. Bilježe se približne veličine ulaznih i izlaznih otvora kao i njihovih mjesta. A.17. ISPITIVANJA NA PODNOŠLJIVOST ZAREZA U KOMPOZITNOM MATERIJALU Samo za konstrukcije tipa SPP-2, SPP-3 i SPP-4 na jednoj se gotovoj boci zajedno sa zaštitnom prevlakom u kompozit zarezuju pukotine u uzdužnom smjeru. Zarezane pukotine moraju biti veće od graničnih veličina za vizualni pregled prema specifikaciji proizvođača. Boca sa zarezanim pukotinama tada se ispituje tlačnim ciklusima od najviše 2 MPa do najmanje 26 MPa tijekom 3 000 ciklusa, iza kojih slijedi dodatnih 12 000 ciklusa pri temperaturi okoline. Boca tijekom prvih 3 000 ciklusa ne smije propuštati ili puknuti, međutim može propuštati u posljednjih 12 000 ciklusa. Sve boce koje su uspješno ispitane moraju se uništiti. A.18. ISPITIVANJE PUZANJA PRI VISOKOJ TEMPERATURI Ovo je ispitivanje obvezno za sve konstrukcije tipa SPP-4 te sve konstrukcije tipa SPP-2 i SPP-3 kod kojih temperatura staklastog prijelaza smolaste matrice ne prelazi za barem 20 °C najviše konstrukcijske temperature materijala iz stavka 4.4.2. Priloga 3.A. Jedna se gotova boca ispituje na sljedeći način: (a) boca se tlači do 26 MPa i drži na temperaturi od 100 °C najmanje 200 sati; (b) boca nakon ispitivanja mora ispunjavati zahtjeve za hidrostatičko ispitivanje produljenja A.11., ispitivanje nepropusnosti A.10. i ispitivanje rasprskavanjem A.12. A.19. ISPITIVANJE NA OŠTEĆENJE UBRZANIM OPTEREĆENJEM Samo za tipove konstrukcije SPP-2, SPP-3 i SPP-4 jedna se boca bez zaštitne prevlake hidrostatički tlači do 26 MPa, pri čemu je potopljena u vodu pri 65 °C. Boca se drži pod tim tlakom i na toj temperaturi 1 000 sati. Zatim se boca tlači do rasprskavanja u skladu s postupkom iz stavka A.12., s razlikom da tlak rasprskavanja mora prijeći 85 % najnižeg konstrukcijskog tlaka rasprskavanja. A.20. ISPITIVANJE NA OŠTEĆENJE UDAROM Ispitivanje slobodnim padom provodi se na jednoj ili više gotovih boca pri temperaturi okoline bez unutarnjeg tlaka ili pričvršćenih ventila. Površina na koju padaju boce mora biti glatka, vodoravna betonska ploča ili pod. Jedna se boca ispušta u vodoravnom položaju s dnom 1,8 m iznad površine na koju se ispušta. Jedna se boca ispušta okomito na svaki kraj s odgovarajuće visine nad podom ili pločom tako da potencijalna energija iznosi 488 J, s time da visina dna boce ni u kojem slučaju ne smije biti veća od 1,8 m. Jedna boca ispušta se pod kutom od 45 ° na kupolu s visine pri kojoj je težište na 1,8 m; međutim, ako je dno bliže tlu od 0,6 m, kut pada mora se izmijeniti da se zadrži najmanja visina od 0,6 m i težište na 1,8 m. Nakon pada boca se ispituje tlačnim ciklusima između 2 MPa i 26 MPa primjenom 1 000 ciklusa po godini predviđenog vijeka trajanja. Boce tijekom ciklusa smiju propuštati, ali ne smiju puknuti. Sve boce koje uspješno prođu ispitivanje tlačnim ciklusima moraju se uništiti. A.21. ISPITIVANJE PROPUSNOSTI Ovo je ispitivanje obvezno samo za konstrukcije tipa SPP-4. Jedna izrađena boca puni se stlačenim prirodnim plinom ili mješavinom dušika i helija u omjeru 90 posto/10 posto do radnog tlaka, postavlja se u zatvoren i zabrtvljen prostor pri temperaturi okoline i prati se pušta li kroz razdoblje dovoljno da se uspostavi ustaljeni stupanj prodiranja. Stupanj prodiranja mora biti manji od 0,25 ml prirodnog plina ili helija na sat na litru obujma vode koja ide u bocu. A.22. VLAČNA SVOJSTVA PLASTIKE Granica elastičnosti i prekidno izduženje materijala plastičnog unutarnjeg spremnika određuju se pri temperaturi od – 50 °C upotrebom norme ISO 3628 i moraju ispuniti zahtjeve iz stavka 6.3.6. Priloga 3.A. A.23. TEMPERATURA TALJENJA PLASTIKE Polimerni materijali iz gotovih unutarnjih spremnika ispituju se u skladu s metodom iz norme ISO 306 i moraju ispuniti zahtjeve iz stavka 6.3.6. Priloga 3.A. A.24. ZAHTJEVI ZA UREĐAJE ZA RASTEREĆENJE Za uređaje za rasterećenje koje određuje proizvođač mora se dokazati da su kompatibilni s uvjetima upotrebe navedenima u stavku 4. Priloga 3.A putem sljedećih ispitivanja utvrđivanja prikladnosti: (a) jedan se uzorak drži 24 sata na kontroliranoj temperaturi od najmanje 95 °C i tlaku ne nižem od ispitnog tlaka (30 MPa). Na kraju ovog ispitivanja ne smije biti nikakvog propuštanja ili vidljivog znaka istiskivanja bilo kojeg taljivog metala upotrijebljenog pri konstrukciji; (b) na jednom uzorku provodi se ispitivanje zamora materijala tlačnim ciklusima učestalošću koja ne smije prijeći četiri ciklusa na minutu na sljedeći način: i. drži se pri temperaturi od 82 °C dok se u 10 000 ciklusa tlak mijenja između 2 MPa i 26 MPa; ii. drži se pri temperaturi od – 40 °C dok se u 10 000 ciklusa tlak mijenja između 2 MPa i 20 MPa. Na kraju ovog ispitivanja ne smije biti nikakvog propuštanja ili vidljivog znaka istiskivanja bilo kojeg taljivog metala upotrijebljenog pri konstrukciji; (c) izloženi mjedeni dijelovi uređaja za rasterećenje moraju uspješno proći ispitivanje živinim nitratom kako je opisano u normi ASTM B154, pri čemu ne smiju nastati pukotine zbog napetosne korozije. Uređaj za rasterećenje potopi se na 30 minuta u vodenu otopinu živinog nitrata koji sadržava 10 g živina nitrata i 10 ml dušikove kiseline na litru otopine. Nakon potapanja na uređaju za rasterećenje provodi se ispitivanje propuštanja jednominutnim djelovanjem aerostatičkog tlaka od 26 MPa i u tom se vremenu provjerava vanjsko propuštanje tog sastavnog dijela. Propuštanje ne smije prijeći 200 cm3/h; (d) izloženi dijelovi uređaja za rasterećenje od nehrđajućeg čelika moraju biti izrađeni od slitine otporne na nastajanje pukotina zbog napetosne korozije koju uzrokuje klorid. A.25. ISPITIVANJE NA UVIJANJE PRIKLJUČNIH NASTAVAKA Tijelo boce drži se tako da se spriječi okretanje pa se na krajnje nastavke boca djeluje momentom od 500 Nm, prvo u smjeru zatezanja navojnog spoja, zatim u smjeru odvijanja te konačno ponovno u smjeru zatezanja. A.26. SMIČNA ČVRSTOĆA SMOLE Smolasti materijali ispituju se na uzorku koji predstavlja kompozitni vanjski omotač u skladu s normom ASTM D2344 ili jednakovrijednom nacionalnom normom. Nakon što je kompozitni materijal bio 24 sata u vreloj vodi, mora imati smičnu čvrstoću od 13,8 MPa. A.27. ISPITIVANJE TLAČNIM CIKLUSIMA S PRIRODNIM PLINOM Jedna gotova boca ispituje se tlačnim ciklusima od najviše 2 MPa do radnog tlaka kroz 300 ciklusa upotrebom stlačenog prirodnog plina. Svaki ciklus koji se sastoji od punjenja i odzračivanja boce ne smije biti dulji od jednog sata. Na boci se provodi ispitivanje propuštanja u skladu sa stavkom A.10. i mora ispuniti zahtjeve iz tog stavka. Po okončanju ciklusa s tlakom prirodnog plina boca se prereže te se provjeri spojno mjesto između unutarnjeg spremnika i priključnog nastavka da se utvrdi postoji li dokaz o oštećenjima poput pukotina zbog zamora materijala ili elektrostatičkog pražnjenja. Napomena – Tijekom izvođenja ovog ispitivanja potrebno je posebnu pažnju posvetiti sigurnosti. Prije izvođenja ovog ispitivanja boce ove konstrukcije moraju uspješno ispuniti zahtjeve ispitivanja iz stavka A.12. (ispitivanje rasprskavanjem hidrostatičkim tlakom), stavka 8.6.3. Priloga 3.A (ispitivanje tlačnim ciklusima pri temperaturi okoline) i stavka A.21. (ispitivanje propusnosti). Prije provođenja ovog ispitivanja boce koje treba ispitati moraju ispuniti zahtjeve ispitivanja iz stavka A.10. (ispitivanje propuštanja). A.28. ISPITIVANJE SAVIJANJEM, ZAVARENI UNUTARNJI SPREMNICI OD NEHRĐAJUĆEG ČELIKA Ispitivanja savijanjem provode se na materijalu uzetom iz valjkastog dijela zavarenog unutarnjeg spremnika od nehrđajućeg čelika u skladu s metodom ispitivanja iz stavka 8.5. norme EN 13322-2. Pri savijanju prema unutra oko okvira za savijanje ispitni komad ne smije puknuti dok njegovi unutarnji rubovi ne dođu na udaljenost veću od promjera okvira.

Dodatak B (nije dodijeljeno)

Dodatak C (nije dodijeljeno)

Dodatak D OBRASCI IZVJEŠĆA Napomena – Ovaj Dodatak nije obvezan dio ovog Priloga. Potrebno je upotrijebiti sljedeće obrasce: 1. Izvješće o proizvodnji i potvrda o sukladnosti – moraju biti jasni, čitljivi i u obliku obrasca 1. 2. Izvješće (1) o kemijskoj analizi materijala za metalne boce, unutarnje spremnike ili nastavke – obvezni su bitni elementi, identifikacija itd. 3. Izvješće (1) o mehaničkim svojstvima materijala za metalne boce i unutarnje spremnike – obvezno je izvijestiti o svim ispitivanjima koji se zahtijevaju ovim Pravilnikom. 4. Izvješće (1) o fizikalnim i mehaničkim svojstvima materijala za nemetalne unutarnjeg spremnike – obvezno je izvijestiti o svim ispitivanjima i podacima koji se zahtijevaju ovim Pravilnikom. 5. Izvješće (1) o analizi kompozita – obvezno je izvijestiti o svim ispitivanjima i podacima koji se zahtijevaju ovim Pravilnikom. 6. Izvješće o hidrostatičkim ispitivanjima, periodičnim ispitivanjima tlačnim ciklusima i ispitivanjima rasprskavanjem – obvezno je izvijestiti o svim ispitivanjima i podacima koji se zahtijevaju ovim Pravilnikom. Obrazac 1. Izvješće proizvođača i potvrda o sukladnosti Proizveo: Sjedište u: Propisani registarski broj: Oznaka i broj proizvođača: Serijski broj: od … do … uključujući … Opis boce: VELIČINA: Vanjski promjer: … mm; Duljina: … mm; Oznake otisnute na vratu boce ili naljepnicama na boci su: (a) „Samo SPP”: … (b) „NE UPOTREBLJAVATI NAKON”: … (c) „Oznaka proizvođača”: … (d) Serijski broj i broj dijela: … (e) Radni tlak u MPa: … (f) Pravilnik: … (g) Tip protupožarne zaštite: … (h) Datum prvog ispitivanja (mjesec i godina): … (i) Masa (tara) prazne boce (u kg): … (j) Oznaka ovlaštenog tijela ili inspektora: … (k) Obujam vode u L: … (l) Ispitni tlak u MPa: … (m) Posebne upute: … Svaka je boca izrađena u skladu sa svim zahtjevima Pravilnika br. … u skladu s prethodno navedenim opisom boce. Priložena su obvezna izvješća o rezultatima ispitivanja. Ovime potvrđujem da su ti rezultati ispitivanja u svakom pogledu zadovoljavajući te ispunjavaju zahtjeve za prethodno navedeni tip boce. Napomene: … Homologacijsko tijelo: … Potpis inspektora: … Potpis proizvođača: … Mjesto i datum: … (1) Obrasce od 2. do 6. priprema proizvođač i oni moraju sadržavati punu identifikaciju boca i zahtjeva. Svako izvješće potpisuju homologacijsko tijelo i proizvođač.

Dodatak E PROVJERA OMJERA NAPREZANJA UPOTREBOM MJERNIH TRAKA 1. Odnos naprezanja i opterećenja vlakana uvijek je elastičan, zato su omjeri naprezanja i opterećenja jednaki. 2. Obvezne su mjerne trake s visokom rastezljivošću. 3. Mjerne trake moraju biti postavljene u smjeru vlakana na koje su ugrađene (tj. kod kružno omotanih vlakana na vanjskoj strani boce mjerne se trake ugrađuju u smjeru kružnog namatanja). 4. Metoda 1. (upotrebljava se za boce koje nisu namatane s visokom napetošću): (a) prije auto-frettagea stavljaju se mjerne trake i provodi umjeravanje; (b) mjeri se opterećenje tijekom auto-frettagea, nulti tlak nakon auto-frettagea, radni tlak i najniži tlak rasprskavanja; (c) potvrđuje se da opterećenje pri tlaku rasprskavanja podijeljeno s opterećenjem pri radnom tlaku ispunjava zahtjeve u pogledu omjera naprezanja. Za hibridnu se konstrukciju opterećenje pri radnom tlaku uspoređuje s opterećenjem za razaranje boca ojačanih s jednim tipom vlakna. 5. Metoda 2. (upotrebljava se za sve boce): (a) pri nultom tlaku nakon namatanja i auto-frettagea stavljaju se mjerne trake i provodi se umjeravanje; (b) mjeri se opterećenje pri nultom tlaku, radnom tlaku i najnižem tlaku rasprskavanja; (c) nakon provedenih mjerenja opterećenja pri radnom i najnižem tlaku rasprskavanja pri nultom se tlaku i uz nadzor mjernih traka boca prereže tako da je dio koji nosi mjernu traku dug približno pet inča. Potrebno je odstraniti unutarnji spremnik bez oštećenja kompozita. Naprezanja se mjere nakon uklanjanja unutarnjeg spremnika; (d) namještaju se očitanja naprezanja pri nultom, radnom i najnižem tlaku rasprskavanja u odnosu na naprezanje izmjereno pri nultom tlaku s unutarnjim spremnikom i bez njega; (e) potvrđuje se da opterećenje pri tlaku rasprskavanja podijeljeno s opterećenjem pri radnom tlaku ispunjava zahtjeve u pogledu omjera naprezanja. Za hibridnu konstrukciju opterećenje pri radnom tlaku uspoređuje se s opterećenjem za razaranje boca ojačanih s jednim tipom vlakna.

Dodatak F METODE ZA UTVRĐIVANJE ZNAČAJKE LOMA F.1. ODREĐIVANJE MJESTA KOJA SU OSJETLJIVA NA ZAMOR MATERIJALA Mjesto i usmjerenost kvara zbog zamora materijala u bocama određuju se odgovarajućom analizom ili temeljitim ispitivanjem zamora materijala na gotovim bocama kako se zahtijeva kod ispitivanja utvrđivanja prikladnosti za svaki tip konstrukcije. Ako se upotrijebi metoda analize naprezanja konačnih elemenata, mjesto osjetljivo na zamor određuje se na temelju mjesta koncentracije najvećih glavnih naprezanja na stijenci boce ili unutarnjem spremniku pri radnom tlaku. F.2. PROPUŠTANJE PRIJE RAZARANJA (LBB) F.2.1. Inženjerska kritična ocjena. Ova se analiza može izvesti kao dokaz da će gotova boca propuštati u slučaju greške na boci ili unutarnjem spremniku koja se može razviti u pukotinu po debljini stijenke. Ocjena propuštanja prije razaranja provodi se na bočnoj stijenci boce. Ako se mjesto osjetljivo na zamor nalazi izvan bočne stijenke, ocjena propuštanja prije razaranja provodi se na tom mjestu upotrebom postupka II. stupnja opisanog u normi BS PD6493. Ocjena uključuje sljedeće korake: (a) izmjeri se najveća duljina (tj. glavna os) nastale površinske pukotine po debljini stijenke (obično ovalnog oblika) na tri boce koje su ispitane tlačnim ciklusima tijekom ispitivanja utvrđivanja prikladnosti konstrukcije (u skladu sa stavcima A.13. i A.14. Dodatka A ovom Prilogu) za svaki tip konstrukcije. U analizi se koristi najveća duljina raspukline na tri boce. Oblikuje se poluovalna pukotina po debljini stijenke s glavnom osi koja je dvostruko veća od najveće izmjerene glavne osi i s manjom osi koja je jednaka 0,9 debljine stijenke. Poluovalna se raspuklina oblikuje na mjestima navedenima u stavku F.1. Raspuklina je usmjerena tako da najveća glavna vlačna naprezanja šire raspuklinu; (b) za ocjenu se upotrebljavaju stupnjevi naprezanja na stijenci/unutarnjem spremniku pri 26 MPa koji se dobiju iz analize naprezanja kako je određeno u stavku 6.6. Priloga 3.A. Odgovarajuće sile rastezanja raspukline izračunavaju se prema odjeljku 9.2. ili 9.3. norme BS PD6493; (c) žilavost loma gotove boce ili unutarnjeg spremnika gotove boce, kako je određena za aluminij pri sobnoj temperaturi, i za čelik pri – 40 °C, određuje se upotrebom normirane ispitne tehnike (ISO/DIS 12737 ili ASTM 813-89 ili BS 7448) u skladu s odjeljcima 8.4. i 8.5. norme BS PD6493; (d) stupanj raspada plastike izračunava se u skladu s odjeljkom 9.4. norme BS PD6493-91; (e) oblikovana pukotina prihvaća se u skladu s odjeljkom 11.2. norme BS PD6493-91. F.2.2. Ocjena propuštanja prije razaranja (LBB) rasprskavanjem boce s pukotinom Ispitivanje rasprskavanjem provodi se na bočnoj stijenci boce. Ako se mjesto osjetljivo na zamor kako je utvrđeno stavkom F.1. nalazi izvan bočne stijenke, na tom se mjestu provodi i ispitivanje rasprskavanjem. Postupak ispitivanja je sljedeći: (a) Određivanje duljine LBB pukotine Duljina LBB pukotine na mjestu osjetljivom na zamor materijala mora biti dva puta veća od duljine najveće izmjerene duljine nastale površinske pukotine po debljini stijenke jedne od triju boca ispitivanih tlačnim ciklusima do pojave neispravnosti tijekom ispitivanja utvrđivanja prikladnosti konstrukcije za svaki tip konstrukcije; (b) Pukotine na boci Za konstrukcije tipa SPP-1 s mjestom osjetljivim na zamor na valjkastom dijelu u smjeru osi boce vanjske pukotine moraju se strojno zarezati uzdužno, približno na sredini duljine valjkastog dijela boce. Zarezane pukotine moraju biti smještene na najtanjem dijelu stijenke srednjeg djela, na osnovi mjerenja debljine na četiri točke oko boce. Za konstrukcije tipa SPP-1 s mjestom osjetljivim na zamor izvan valjkastog dijela LBB pukotine zarezuju se na unutarnju površinu boce u smjeru osjetljivosti na umor. Za konstrukcije tipa SPP-2 i SPP-3 LBB pukotine zarezuju se na metalni unutarnji spremnik. Za pukotine koje će se ispitivati jednolikim tlakom glodalo za pukotine mora biti debljine približno 12,5 mm, s kutom od 45 ° i polumjerom vrha najviše 0,25 mm. Promjer glodala mora biti 50 mm za boce s vanjskim promjerom manjim od 140 mm i 65 do 80 mm za boce s vanjskim promjerom većim od 140 mm (preporučuje se standardno CVN glodalo). Napomena – Glodalo je potrebno redovito oštriti da njegov vrh odgovara specifikaciji. Dubina pukotine može se prilagoditi kako bi se jednolikim hidrostatičkim tlakom postiglo propuštanje. Pukotina se ne smije raširiti za više od 10 % izvan strojno zarezane pukotine izmjerene na vanjskoj površini; (c) Postupak ispitivanja Ispitivanje se provodi jednolikim tlakom ili tlačnim ciklusima kako je opisano u nastavku: i. Jednoliko tlačenje do rasprskavanja boce Boca se hidrostatički tlači dok tlak ne izađe na mjestu pukotine. Održavanje tlaka izvodi se kako je opisano u stavku A.12. (Dodatak A ovom Prilogu); ii. Ciklički tlak Postupak ispitivanja mora biti u skladu sa zahtjevima iz stavka A.13. Dodatka A ovom Prilogu; (d) Kriteriji prihvatljivosti za ispitivanje boce s pukotinom Boca uspješno prolazi ispitivanje ako su ispunjeni sljedeći uvjeti: i. pri ispitivanju rasprskavanja boce s jednolikim tlakom tlak pri kojem dolazi do propuštanja mora biti jednak ili veći od 26 MPa. Pri ispitivanju rasprskavanja boce jednolikim tlakom dopuštena duljina pukotine mjerena na vanjskoj površini iznosi 1,1 duljine izvorne strojno izvedene raspukline; ii. kod boca ispitivanih tlačnim ciklusima dopušten je rast pukotine zbog zamora koji prelazi duljinu izvorne strojno zarezane pukotine. Međutim, nastala neispravnost mora biti „propuštanje”. Širenje pukotine zbog zamora trebalo bi se pojaviti na više od 90 % duljine izvorne strojno zarezane pukotine. Napomena – Ako ovi zahtjevi nisu ispunjeni (neispravnost se pojavi pri manje od 26 MPa, čak i ako je neispravnost propuštanje), može se provesti novo ispitivanje s manje dubokom pukotinom. Ako se pojavi neispravnost u obliku rasprskavanja boce pri tlaku većem od 26 MPa, a pukotina je plitka, može se provesti novo ispitivanje s dubljom pukotinom. F.3. VELIČINA GREŠKE PRI NERAZORNOM PREGLEDU (NDE) F.3.1. Inženjerska kritična ocjena veličine greške pri nerazornom pregledu Izračuni se provode u skladu s odjeljkom 3. britanske norme (BS) PD 6493 prema sljedećem postupku: (a) pukotine zbog zamora materijala oblikuju se na mjestu velikih naprezanja na stijenci/unutarnjem spremniku kao plošne pukotine; (b) zbog tlaka između 2 MPa i 20 MPa na temelju analize naprezanja određuje se primijenjeni stupanj naprezanja na mjestu osjetljivom na zamor kako je navedeno u stavku F.1. ovog Dodatka; (c) komponente naprezanja na savijanje i membranskog naprezanja mogu se upotrijebiti odvojeno; (d) najmanji broj tlačnih ciklusa jest 15 000; (e) širenje pukotine zbog zamora određuje se u zraku u skladu s normom ASTM E647. Usmjerenost ravnine pukotine mora biti u smjeru C–L (tj. ravnina pukotine okomita na obod i uz uzdužnu os boce), kako je prikazano u normi ASTM E399. Stupanj se određuje kao prosjek ispitivanja triju uzoraka. Ako su podaci o širenju pukotine zbog zamora dostupni za materijal i uvjete upotrebe, smiju se upotrijebiti u ocjeni; (f) veličina rasta pukotine u smjeru debljine i smjeru duljine po tlačnom ciklusu određuje se u skladu s koracima opisanima u odjeljku 14.2. norme BS PD 6493-91, s uključenim odnosom između stupnja širenja pukotine zbog zamora kako je navedeno u točki (e) i rasponom sile rastezanja pukotine koja odgovara primijenjenom tlačnom ciklusu; (g) upotrebom prethodno navedenih koraka izračunava se najveća dopuštena dubina i duljina pukotine koja tijekom konstrukcijskog vijeka trajanja neće uzrokovati neispravnost boce zbog zamora ili rasprskavanja. Veličina greške pri nerazornom ispitivanju jednaka je ili manja od izračunane najveće dopuštene veličine greške za konstrukciju. F.3.2. Veličina greške pri nerazornom ispitivanju na boci s pukotinom izloženoj tlačnim ciklusima Za konstrukcije tipa SPP-1, SPP-2 i SPP-3 tri boce s umjetnim greškama koje prelaze duljinu i dubinu sposobnosti otkrivanja greške metodom nerazornog ispitivanja zahtijevane u stavku 6.15. Priloga 3.A izlažu se tlačnim ciklusima do pojave neispravnosti u skladu s metodom ispitivanja iz stavka A.13. (Dodatak A